text:
Vit liva í einum politiskt stýrdum búskapi, sum fullkomiliga hevur vent alt á høvdið. Vit bera okkum at, sum um náttúran er ein ótømandi kelda, og halda tí, at vit kunnu byggja búskap okkara á eina skipan, sum tekur útgangsstøði í, at óendaligur vøkstur er møguligur. Men veruleikin er, at ítøkiliga tilfeingið er avmarkað. Tískil er búskapur okkara grundaður á eina heilt órealistiska fatan um materiella yvirflóð, sum ikki er til. Hin vegin halda vit tað vera alneyðugt at innføra tilgjørt trot, tá tað kemur til óítøkiliga framleiðslu. Mentan og sosial nýskapan er grundað á frælst samskifti og samstarv, men vit darva fría floymin av tí óítøkiliga tilfeinginum við at skapa tilgjørdar forðingar – t.d. ígjøgnum at innføra ognarrætt til vitan og aðra óítøkiliga framleiðslu – ein ognarrættur, sum tað almenna so skal brúka orku uppá at verja.
Grein eftir Michel Bauwens. Elin Brimheim Heinesen týddi úr enskum. 2009
Tilvitan neyðug um trot
Tað, sum vit veruliga hava fyri neyðini, er ein politiskur búskapur, sum er grundaður á eina tilvitan um trotið í ítøkiliga tilfeinginum – og eina tilvitan um yvirflóðina í tí óítøkiliga heiminum!
Skulu vit veruliga fáa gongd í fjølbroytni og nýskapan í vinnulívinum, so hava vit brúk fyri vitanar- og upplivingarvinnu, sum júst er grundað á tað óítøkiliga tilfeingið. Vit hava brúk fyri skapandi og sjálvstýrandi fólkum, sum ikki møta so nógvum forðingum, tá tey hava tørv fyri at deila við onnur og læra av hvørjum øðrum.
Menna felags gagnvirði
Í óítøkiligu framleiðsluni (t.d. forritan, tekstframleiðslu, tónleiki, sniðgeving o.a.) er framleiðslukostnaðurin av lítlum týdningi. Tí síggja vit, at folk sjálvboðin fara í holt við beinleiðis framleiðslu av brúksvirði, har einasti vinningurin er felags úrslitið, sum øll fáa gagn av, men sum eingin einstakur fær vinning av.
Í ítøkiligu framleiðsluni, har vit veruliga hava trot, og har kostnaðirnir skulu endurgjaldast, er tað ikki møguligt á sama hátt at arbeiða við tílíkum felags gagnvirði. Har er neyðugt við vinningi gjøgnum sínámillum umbýti á marknaðinum.
Virðisøking gjøgnum býti
Men tá vit tosa óítøkilig virði, so lærir menniskjan seg nú at liva við einum nýggjum veruleika við yvirflóð, har vørur ikki kappast sínamillum, men bara vinna í virði við at verða býttar millum so nógv fólk sum gjørligt. Hugsa t.d. um alnótina. Í hesari verðini menna vit okkum fram í móti felags framleiðslu og felags ognum, sum vit øll kunnu brúka og fáa gagn av. Vit síggja, hvussu nýggir felagsskapir stinga seg upp í hesum heimi, sum byggja á áhugafelagsskapir ella aðrar sínámillum skyldskapir. Menniskju savnast í hesi tíðini í nýggjum ættarbólkum, ber til at siga.
Trot skapar kreppur
Men har, sum trotið valdar, er “lagt í ovnin” til kreppur. Kreppurnar fáa okkum at trunkast í bólkar, sum kappast móti hvørjum øðrum. Gongdin, har sum yvirflóðin valdar, ber harafturímóti í sær møguleikan fyri, at vit kunnu skipa eina verð við størri margfeldi, har menningin verður drivin av sínámillum um- og samskifti millum einstaklingar. Meðan trot sannlíkt leiðir okkum til stríð um tilfeingi, til einsrætting og minni margfeldi – eina nýggja myrka miðøld, eins og tíðin eftir fall rómverska ríkisins.
Saman hava vit alt?
So avbjóðingin hjá okkum nú er at taka aðalreglurnar, har yvirflóðin ræður, og brúka tær, har trotið ræður. Er hetta veruliga møguligt?
Í óítøkiligu verðini er tað eingin trupulleiki at skifta um vørur sínámillum – og møguleikarnir at skifta um vørur gerast sannlíkt bara fleiri. “Saman vita vit alt” er eitt mál, sum er møguligt at røkka. Í ítøkiligu verðini, har trotið valdar, má yvirflóðshugmyndin umsetast, um okkara hugmyndir og okkara búskaparligu siðir skulu broytast. Hugmyndin “saman hava vit alt” sýnist ikki eins løtt at røkka. Tí hava vit tørv fyri einari hugburðsbroyting.
Samhandil millum einstaklingar
Fyrst er tað útbreiðslan ella spjaðingin av øllum – tilfeingi, framleiðslutólum og vørum. Ístaðin fyri yvirflóð tosa vit nú um tilfeingi og framleiðslutól, sum verða smábýtt og spjadd, har javnstillaðir einstaklingar kunnu arbeiða frítt við tilfeinginum og handla frítt sínámillum. Hetta merkir ein búskap, sum tykist førka seg fram ímóti einari víðsjón um ein fair trade marknað, har einstaklingar handla við hvønnannan (ein marknaðarmekanisma, har framleiðarar og brúkarar verða sæddir sum javnbjóðis samstarvspartar og tryggja virðisbýti millum hvønnannan) og sosiala vinnu (har vinningurin tilvitandi verður nýttur til at skapa sosiala framgongd).
Hópframleiðsla fær kapping
Vit síggja longu hetta rákið, nú framleiðslutólini minka. Harvið skapast nýggir møguleikar: Skriviborðsframleiðsla gevur møguleika fyri, at einstaklingar kunnu sniðgeva og forrita. Skjóta framleiðslan í dag av amboðum/forritum minkar um fyrimunirnar við hópframleiðslu í ídnaðinum, umframt at kappingin frá piratframleiðarum harðnar í stórum. Sosial lán skapa útbreiðslu av kapitali; og beinleiðis sosiala framleiðslan av virðum (pengum) ígjøgnum forrit er ikki langt burtur frá at vera veruleiki í ymsum pørtum av verðini (Sí arbeiðið hjá Bernard Lietaer).
Um trot veruliga skapar dýrari orku og rávørur, so verður framleiðslan sannlíkt broytt av sær sjálvum – og einstaklinga framleiðsla og handil millum einstaklingar verður harvið gjørd nógv betri møgulig.
Endurskapan av sama tilfeingi
Næsta hugtakið er burðardygd. Av tí at ein óendaligur búskaparvøkstur ikki er møguligur, mugu vit finna nýggjar leiðir fyri búskapin (so sum t.d. lýst av ymsum búskaparfrøðingum við serfrøði í náttúrligari kapitalismu – David Korten, Paul Hawken, Hazel Henderson) kapitalismu 3.0 (uppskotið hjá Peter Barnes at nýta grunnar sum ognarform, tí tað tvingar ígjøgnum varðveitsluna av kapitali) sonevnda “cradle to cradle design” umframt onnur umhvørvisvinalig framleiðsla, sum tekur serligt atlit til náttúruna og skapar sum minst av spilli. Vit hava fyri neyðini at førka okkum fram móti einum meira støðugum tjóðarbúskapi (Herman Daly), sum ikki neyðturviliga er statiskur, men har størri gagnnýtsla og úrdráttir úr náttúrutilfeinginum eru bundin at okkara førleikum at endurnýta ella endurskapa sama tilfeingið.
Lívsmeining ígjøgnum samleika
Triðja hugtakið er um hóskandi nøgd. Yvirflóð hevur ikki bara eina sakliga ella uttanveltaða síðu. Har er eisini ein persónlig síða. Í ítøkiliga búskapinum má óavmarkaður vøkstur skiftast um við hugtakið um hóskandi nøgd. Hetta má gerast í viðurkenningini av, at status og menniskjansligt nøgdsemi ikki longur kann vera tengt at óavmarkaðari upphópan av ítøkiligum ognum og ovurnýtslu, men fer at vera bundið at býti av tí óítøkiliga og at persónligum vøkstri. Tá vit hava nóg mikið, mugu vit finna meining í tilveru okkara og status umvegis okkara samleika sum skapandi og samstarvandi einstaklingar og í viðurkenning millum javnlíkar í okkara kringumstøðum.
Frá at ‘hava’ til at ‘vera’
Her er tað at upplivingar- og vitanarbúskapurin traðkar til! Hesin búskapur umboðar hetta skifti – frá einum tørvi fyri at ‘hava’ fram ímóti einum tørvi fyri at ‘vera’ og at ‘uppliva’. Tað er bara ein ríkur upplivingarbúskapur, sum kann sleppa samfeløgunum undan, at ein mentan av vónbroti, strongd og uppofran tekur seg upp, og undan tí trælkan og vónloysi, sum ein slík hevur við sær.
Upplivingar- og vitanarbúskapurin verður tó ikki skaptur bara ígjøgnum handilsligt virksemi. Ein beinleiðis sosial framleiðsla av mentanarligum virðum elur eisini fram upplivingarbúskap. Fyritøkur og bólkar av einstaklingum, sum hava evnini og førleikarnar – t.d. ígjøgnum netverk og sínamillum samstarv – mugu skapa ein ríkan vevnað av óítøkiligum virðum, tí jú tættari óítøkiligu kringumstøðurnar eru, tess lættari ella tess minni vil okkara bundinskapur vera at tí ‘at hava’.
……………………………………………………………………………………………………………………………
Greinin “Experience as the bridge between scarcity and abundance” eftir Michel Bauwens sæst í ensku útgávuni her: http://www.experience-economy.com/2007/09/01/experience-as-the-bridge-between-scarcity-and-abundance-by-michel-bauwens/
Comments
Powered by Facebook Comments


c: text/html

text:
Bragd kom aftur klokkan 15:20 í dag. Teir høvdu roynt við línu norðan fyri Føroyar. Teir…
Tag: Flogbóltsamband Føroyar
Mjølnir fingið steyp og heiðursmerkir í dag
Hetta gjørdist ein søguligur dagur í Badmintonhøllini í dag, tá ið bæði kvinnurnar og mennirnir hjá…
Mjølnir Føroyameistarar bæði hjá monnum og kvinnum
Flogbóltsárið endað – Heilsustøðan avgerandi Nevndin í Flogbóltssambandi Føroya hevur tikið avgerð um, at landskappingin hjá…
Allur flogbóltur í Føroyum er sett í time-out
Alt virksemið í flogbóltinum er sum við allari aðrari ítrótt í Føroyum sett í time-out. Myndugleikarnir…
Flogbóltur: Topp 4 í Meistaradeildini hjá kvinnum mikukvøldið
Flogbóltur: Topp 4 í Meistaradeildini hjá kvinnum mikukvøldið Mik 11/03-20 Dráttur-Fleyr Kl. 20.00 Mik 11/03-20 Mjølnir-KÍF…
Kunning viðvíkjandi flogbarnakapping í Kollafirði leygardagin og sunnudagin 7. og 8. mars
Kunning viðvíkjandi flogbarnakapping í Kollafirði leygardagin og sunnudagin 7. og 8. mars Til øll feløgini! Flogbóltssamband…
Alaksandar Boricic vitjaði Bakkafrost
Í sambandi við vitjanina hjá evropeiska flogbóltsforsetanum varð mánadagin vitjað á Bakkafrost. Tað var stjórin á…
Steypafinala, menn: Mjølnir er favorittur
Klaksvíkingar eru stórfavorittar í steypafinaluni hjá monnum, sum verður í høllini á Hálsi seinnapartin leygardagin. Klaksvíkingar…
Evropeiski flogbóltsforsetin hitti Løgmann
CEV forsetin Alexandar Boričić kom fríggjadagin til Føroya, og sum tað fyrsta var hann á fundi…
Mjølnir mennirnir vunnu seg eisini í finaluna
Mjølnir mennirnir vóru stór favorittar, tá ið teir møttu ÍF í hinari hálvfinaluni, men fingu ein…

robotstxt: allowed

filter: keep


text:
Sunnudagin 3. august verður árliga FM-kappingin í frælsum ítrótti á breyt. Tá tað enn ikki er greitt hvørt breytin í Havn verður liðug ella ikki, hevur kappingarnevndin avgjørt, at FM verður á Svangaskarði á Toftum.
Tá byrjað varð at hava FM í frælsum ítrótti fyrst í 90’unum, varð kappast í øllum greinum yvir tvey vikuskifti. Tað vísti seg tó ikki at vera grundarlag fyri so nógvum kappingum, og seinnu árini hevur bert verið kappast í útvaldum kappingargreinum.
Í ár hevur kappingarnevndin valt hesar greinar: 100 m, 200 m, 800 m, 5.000 m og longdarlopi. Skráin verður løgd og kunngjørd her á síðuni eftir seinastu tilmeldingarfreist, sum er fríggjakvøldið 1. august á midnátt.
Hetta er opin kapping, og tískil hava øll, sum eru fødd í 1992 ella fyrr møguleika at vera við. FÍF vónar at undirtøkan verður stór, og at tey, sum kanska ikki hava hildið seg so nógv framat, nú endiliga trína fram á frælsa ítróttarpallin.
Kappingin byrjar kl. 14.00. Heiðursmerki verða latin til trý tey fremstu í hvørjari grein. Kostnaðurin er 50 kr. fyri hvønn luttakara, sum skal gjaldast tá startnummarið verður avheintað. Fyri upphæddina kann ein luttaka í teimum greinum ein hevur hug til. Tilmeldingin fer fram her á síðuni, og skal sum nevnt vera avgreidd fríggjakvøldið 1. august. Tað verður eingin tilmelding á staðnum.


text:
2017
2017 (MMXVII) var eitt vanligt ár, ið byrjaði á sunnudegi eftir tí gregorianska kalendaranum, ár 2017 eftir Kristi føðing, 17. ár í triðja ártúsund, 17. ár í 21. øld, og 8. ár í 2010-árunum.
HendingarEdit
JanuarEdit
- 20. januar - Donald Trump verður svorin inn sum 45. forseti USA.
- 21. januar - Milliónir mans savnast til kvinnugongur runt heimin í mótmæli móti innsetan Donald Trumps sum forseta dagin fyri. 420 gongur verða skrásettar í USA, og 168 aðrar runt um í heiminum. Hetta gjørdist tí tann størsta mótmælistiltak í amerikanskari og og nýggjari heimstíð.
FebruarEdit
MarsEdit
- 10. mars - FN ávarar at heimurin berst við størstu hungursneyð síðan seinna heimsbardaga. 20 milliónir mans eru í vanda fyri at doyggja av hungursneyð í Jemen, Somalia, Suðursudan og Nigeria.
- 20. mars - Eik Banki skiftir navn til Betri Banki.
- 29. mars - Stóra Bretland byrjar Brexit samráðingarnar, sum skula føra við sær at ríkið gongur úr Evropeiska Samveldinum.
AprílEdit
- ...
MaiEdit
- 22. mai - Yvirgangsatsókn á eini Ariana Grande konsert í Manchester, hevur við sær at 22 lata lív og yvir 500 verða særd.
JuniEdit
- 1. juni - USA tekur seg úr altjóða klimasáttmálanum.
- 3. juni - Islamst yvirgangsálop á London Bridge hevur við sær at 8 lata lív og 48 verða særd í Bretlandi.
- 7. juni - Tvær yvirgangsatsóknir verða samstundis í Tehran, ein í tinginum og ein í einum gravhýsi. 17 lata lív og 43 verða særd. Hetta er fyrsta álop ISIL á Iran.
- 12. juni - Amerikanski Otto Warmbier kemur aftur til USA í koma, eftir at hava verið í Norðukoreanskum fongsli í 17 mánar. Hann letur lív viku seinni.
- 14. juni - Eldur tekur seg upp í íbúðarbygninginum Grenfell Tower í London, og hevur við sær at 71 lata lív.
- 21. juni - Yvirgangsatsókn í Irak hevur við sær at stóra moskan al-Nuri í býnum Mosul verður oyðiløgd av Islamskum Stati.
- 25. juni - WHO metur at Jemen hevur yvir 200.000 tilfelli av kolera í landinum.
JuliEdit
- 4. juli - Russland og Kina eggja Norðurkorea at gevast við kjarorkuvopnsroyndum
- 7. juli - ST Sáttmálin um bannan av kjarorkuvopnum verður undirskrivaður av 122 londum í New York.
- 10. juli - Irakiska borgarakríggið: Mosul verður frígjørt frá iranska Islamiska Stati.
AugustEdit
- 5. august - Trygdarráð ST setur avmarkingar á handils- og íverksetanaravtalur Norðurkorea.
- 21. august - Full sólarmyrking sæst yvir Norðuramerika, og fær eyknevnið "The Great American Eclipse"
- 25. august - Hernaðarlig atsókn ímóti Rohingya muslimum í Myanmar, verður sæð av ST sum etnisk útreinskan.
- 25. - 30. august - Ódnin Harvey rakar USA. Ódnin er av katagori 4, ger stóran skaða í Houston í Texas, og hevur við sær at 90 lata lív. Ognartjónið er stórt, og gerst Harvey tí dýrasta náttúrvanlukka í amerikanskari søgu.
SeptemberEdit
- 3. september - Norðurkorea útførir sína sættu og kraftigastu kjarnorkuroynd higartil.
- 6. - 10. september - Ódnin Irma rakar USA og Karibiska havið. Ódnin er av katagori 5, hevur við sær stóran skaða, og 134 lata lív.
- 13. september - Paris og Los Angeles verða valdir at hýsa Olympisku Leikunum í 2024 og 2028.
- 15. september - Cassini-Huygens endar sína 13 ára starvsleið við at brotlenda á Saturn. Hetta er fyrsta rúmdarfar, ið fer inn í lofthav Saturn.
- 19. september - Ellivu dagar aftaná annan jarðskjálvta, og á 32 ára ársdegnum fyri stóra jarðskjálvtan í Meksikobýi í 1986, rakar ein 7.1 Mw jarðskálvti Miðmeksiko, og hevur við sær at 350 lata lív, 6.000 verða særd, og túsindir fleiri heimleys.
- 19. - 20. september - Bert tvær vikur eftir at ódnin Irma rakar Karibiska Havið, rakar ódnin Maria sama stað. Minst 94 lata lív, og stórir skaðar fylgja.
- 25. september - Irakiska Kurdistan hevur fólkaatkvøðu um sjálvstýri, ið verður mótmælt av Irak.
OktoberEdit
- 1. oktober - 58 lata lív og 546 verða særd tá Stephen Paddock byrjar at skjóta til eina konsert í Las Vegas. Aldrin hava so mong fallið fyri hond einsamals byrsumans í amerikanskari søgu.
- 12. oktober - USA tekur seg úr UNESCO, Ísrael fylgir við beint aftaná.
- 14. oktober - Eitt bumbalop í Mogadishu hevur við sær at 512 lata lív, og 316 verða særd í Somalia.
- 17. oktober - Kríggið í Sýria: Býurin Ragga verður leyslatin av Islamskum Stati.
- 27. oktober - Katalónia lýsir yvir fullveldi frá Spania. Katalanska lýðveldið er tó ikki viðurkent av sponsku stjórnini ella øðrum tjóðum.
NovemberEdit
- 2. november - Eitt nýtt slag av orangutang verður skrásett í Indonesia, og eru sløgini nú trý.
- 12. november - Ein jarðskjálvti við styrkini 7,3, ið rakar markið ímillum Irak og Iran, hevur við sær at 530 lata lív og 70.000 gerast heimleys.
- 15. November - Forseti Simbabvi, Robert Mugabe verður tikin í húsavarðhald, tá herurin tekur valdið í landinum. Hann leggur frá sær seks dagar seinni eftir 37 ára setu.
- Leonardo Da Vince málningurin Salvator Mundi verður seldur á uppisølu hjá Christie's í New York fyri metprísin 450 milliónir dollarar. Hetta er mesti prísur fyri nakað listaverk nakrantíð.
- 20. november - Altjóða Dómstólurin finnur Ratko Mladić sekan fólkamorði í Srebrenica, undir bosniska krígnum í 1990-árunum. Hann før lívstíð í fongsli.
- 24. november - Eitt álop í eini egeptiskari mosku, hevur við sær at 305 lata lív, og fleiri hundrað verða særd.
- 26. november - Rithøvundafelag Føroya setur EBBU virðislønina á stovn.
DesemberEdit
- 5. desember - Russland verður bannað at luttaka á olumpisku leikunum í Pyeongchang, Suðurkorea, ímeðan rannsókn viðvíkjandi stats-stuðlandi doping fer fram.
- 6. desember - USA viðurkennir Jerusalem sum høvuðsstað Ísrael.
- 9. desember - Irakiski herurin boðar frá at hann hevur leyslatið øll irakisk økir frá ISIS, og tikið fullt kontroll yvir Irak-Sýria markinum.
- 14. desember - The Walt Disney Company boðar frá ætlanum um at keypa størstapartin í filmsframleiðaranum 21st Century Fox, harímillum filmstudio teirra, fyri 66 milliardir dollarir.
- 22. desember - Trygdaráð ST atkvøður, við 15 atkvøðum ímóti ongari, at herða revsitiltøkini ímóti Norðurkorea. Hesu ferð við at skerja petroliumútflutning landsins við 90 prosentum.
- 22. desember - Gvatemala fetar í fótaspor USA, og boðar frá flyting ísraelska sendiráðs síns til Jerusalem. Honduras og Panama gera tað sama tveir dagar seinni.
FøðingarEdit
AndlátEdit
JanuarEdit
- 16. januar - Niels Bentsen, danskur ríkisumboðsmaður í Føroyum (føddur 1936).
- 25. januar - Mary Tyler Moore, amerikonsk sjónleikarinna (f. 1936)
FebruarEdit
- 8. februar - Peter Mansfield, enskur alisfræðingur og Nobelsvinnari (f. 1933)
- 16. februar - Bengt Gustavsson, svenskur fótbóltsleikari og venjari (f. 1928)
- 16. februar - Søren Seirup, danskur rocktónleikari (føddur 1944).
- 18. februar - Marnar Andreasen, føroyskur sangari og tónleikari, 57 ára gamal, tá hann andaðist.
- 18. februar - Erland Kops, danskur badmintonleikari (føddur 1937).
- 25. februar - Bill Paxton, amerikanskur sjónleikari (f. 1955)
MarsEdit
- 13. mars - Prins Richard, týskur prinsur (føddur 1934).
- 16. mars - Maria Gerhardt, danskur rithøvundur og dj (fødd 1978).
- 18. mars - Chuck Berry, amerikanskur tónleikari (føddur 1926).
AprílEdit
- 15. apríl - Emma Morano, heimsins elsti persónur, tá hon doyði (fødd 1899).
- 16. apríl - Allan Holdsworth, enskur jazz-guitaristur og tónaskald (føddur 1946).
- 22. apríl - Michele Scarponi, italskur súkklari (føddur 1979).
MaiEdit
- 9. mai - Robert Miles, sveisiskur-italienskur elektroniskur tónsmiður og framleiðari (f. 1969)
- 17. mai - Chris Cornell, amerikanskur tónleikari (føddur 1964).
- 23. mai - Tórfinn Smith, blaðstjóri og býráðslimur (føddur 1946).
- 23. mai - Roger Moore, enskur sjónleikari (føddur 1927).
- 29. mai - Manuel Noriega, panamanskur fyrrverandi einaræðisharri (føddur 1934).
- 29. mai - Konstantinos Mitsotakis, grikskur politikari (føddur 1918).
JuniEdit
- 3. juni - Niels Helveg Petersen, danskur fyrrverandi uttanríkisráðharri og formaður fyri Rad.V. (føddur 1939).
- 9. juni - Adam West, amerikanskur sjónleikari (f. 1928)
- 27. juni - Michael Nyqvist, svenskur sjónleikari (f. 1960)
JuliEdit
AugustEdit
- 18. august - Bruce Forsyth, enskur sjónleikari og sjónvarpsvertur (f. 1928)
SeptemberEdit
- 27. september - Hugh Hefner, amerikanskur blaðútgevari (f. 1926)
OktoberEdit
- 16. oktober Daphne Caruana Galizia, maltesiskur journalistur og bloggari (f. 1964)
- 24. oktober - Fats Domino, amerikanskur sangari (f. 1928)
NovemberEdit
- 19. november - Charles Manson, amerikanskur brotsmaður og kultleiðari (f. 1934)
DesemberEdit
- 28. desember - Sue Grafton, amerikanskur brotsskaldsøguhøvundur (1940).
- 29. desember - Carmen Franco, sponsk hertugafrú, einasta barn hjá Francisco Franco (1926)
- 30. desember - Benny Samuelsen, føroyskur prentari og blaðstjóri (føddur 1928).


text:
Elsa Funding
Elsa Funding (6. november 1942 í Funningi) er fyrsti føroyski, kvinnuligi prestur. Hon er dóttir Steingrím og Johonnu Funding f. Juul.
Cand.theol. frá København Universitet 1977. Cand.phil. í norðurlendsk/føroysk mál, Fróðskaparsetur Føroyar, 1998.
Prestur í Suðuroyar Norðara Prestegjald (Hvalba) 1977-84, Norðoyara Vestara Prestagjald (Klaksvík) 1985-88, Suðuroyar Sunnara Prestagjald (Vági) 1988, Norðoyar Prestagjald frá 2000-12.
Útgávur[rætta | rætta wikitekst]
- Føroyskar bíbliutýðingar og týðingarroyndir. (2007)


text:
Olvheðin: Hetta er góð kensla
Olvheðin Jacobsen hevur verið virkin innan kirkju og samkomur og hevur skrivað fleiri sangir, sum verða sungnir í samkomum. Hann hevur eisini spælt í øðrum samanhangum – eitt nú var hann við í teaturkonsertini Rósu Mariu, og hann sang kór hjá luttakara í íslendska Eurovision fyrr í ár.
Olvheðin hevur seinastu tíðina gingið á tónleikaskúla í Reykjavík og skal nú fyri fyrstu ferð spæla sum solistur á Summar Festivalinum.
– Tað er ein góð kensla, og eg kenni tað sum eina viðurkenning av tí, sum eg fáist við, sigur Olvheðin Jacobsen.
Her ber til at síggja samrøðu við Olvheðin Jacobsen:


text:
1975
1975 var sambært gregorianska kalendaranum eitt vanligt ár, ið byrjaði á einum mikudegi.
Hendingar[rætta | rætta wikitekst]
- 2. mai - Mærsk skipið Clara Mærsk bjargar 3.628 flóttafólkum úr Vjetnam vóru bjargaði av søkkandi M/V Truong Xuan og tikin umborð á Claru Mærsk. Rituvíkingurin Anton M. Olsen var kapteinur umborð á Claru Mærsk, tá hendingin fór fram.
- (ókent dato) - Byrgingin um Hvannasund letur upp fyri ferðslu.
List[rætta | rætta wikitekst]
Bókmentir[rætta | rætta wikitekst]
Death and the King's Horseman hjá Wole Soyinká.
Ítróttur[rætta | rætta wikitekst]
Fótbóltur[rætta | rætta wikitekst]
Føðingar[rætta | rætta wikitekst]
- 26. apríl - Hildigunn Eyðfinnsdóttir, føroysk sjónleikari.
- 26. juni - Kristina Háfoss.


text:
KT-felagið er eitt virkið felag, sum seinastu árini hevur lagt stóran dent á at arbeiða við yvirskipaðu kørmunum hjá vinnuni. í 2007 lat felagið gera eina strategi fyri føroyska KT-vinnu
, har vinnan og vinnukarmar vóru lýst, umframt at tilmælir vóru gjørd um týdningin av:
- At útbúgvingarnar innan KT verða bjóðaðar út í Føroyum
- At almenna innkeypsskipanin tryggjar at føroysk KT-vinna altíð fær høvi at bjóða seg fram
- At umhugsað verður at seta ekspertskipan á stovn í Føroyum, soleiðis at vinnan lættari fær hendur á útlendingum við góðum førleikum.
Endamál felagsins er at savna allar KT- og fjarskiftisfyritøkur at útinna felags áhugamál soleiðis at KT-vinnan gerst týðandi táttur í føroyska búskapinum, kend fyri sína dygd.
Felagið skipar eisini fyri skeiðum, kunningardøgum og KT-stevnu.
Marius Thomassen, ráðgevi


text:
KÍ hevur verið klárt besta liðið í ár og tað slógu teir fast við 10 tumma…
Tag: Klaksvík
Bragd hevði 4.000 pund í dag
Bragd kom aftur klokkan 10:45 í morgun. Teir høvdu roynt við línu eystanfyri Føroyar. Veiðan bleiv…
Líðhamar hevði 6.500 pund í dag
Líðhamar kom aftur nú klokkan 09:30. Teir hava verið við línu eyðstanfyri Føroyar. Veiðan bleiv boðin…
FARA NÚ UNDIR AT BYGGJA NÝTT KAPPRÓÐRARNEYST
Í farnu viku varð nýggjur sáttmáli undirskrivaður millum Klaksvíkar býráð og Malltek, sum eftir heystfrítíðina fer…
Líðhamar hevði 8.000 pund í dag
Líðhamar kom aftur av útróðið klokkan 11:45 í dag. Teir høvdu roynt við línu eystanfyri Føroyar.…
Dalsenni hevði 3.800 pund í dag
Dalsenni kom aftur klokkan 08:00 frá útróðrið í morgun. Teir høvdu roynt við línu eyðstanfyri Føroyar.…
Adrenaline setti lív í tiltakið fyri “ung og sálarheilsa” á Biskupstorginum
Húsið og Klaksvíkar Kommuna skipaðu fyri einari sokallaðu “happining” á útfyllingini á Biskupstorginum í gjárskvøldið frá…
Super úrslit hjá Føroyum á Djúpumýru, 1-1 ímóti Norður Makedonia
Hetta var fyrsti altjóða landsdysturin í U-21 EM undankappingini nakrantíð í Klaksvík og tað eydnaðist Føroyar…
BØGØTA STONGD VEGNA LANDSDYST
Í samband við U21 landsdystin millum Føroyar og Norðurmakedónia, sum verður hósdagin 7. oktober 2021 kl.…
SNJALLABJALLA 10 ÁR
19. september vóru 10 ár síðani, at frítíðarskúlin lat dyrnar upp. Hetta bleiv hátíðarhildið við ymiskum…


text:
Í fyrstu bókini við endurminningum greiðir Steinbjørn ógvuliga livandi frá uppvøkstrinum í føroyskari bygd í 30, 40 og 50 árunum.
Steinbjørn fer víða, hann ferðast aftur og fram í lívi sínum. Mangt, sum er hent í vaksnamannlívi hansara, verður sett í samband við uppvøksturin, og tað, hann hevur fingið sum barlast í barnaárunum, er mangan nakað, hann sær aftur og skilir, tá ið hann gerst tilkomin.
Í endurminningunum verður sagt, at barndómurin í áramáli ikki er langur, men minnini kunnu kortini gera nógv um seg, hvussu lítil og einkisigandi tey tykjast at vera.
Aftur


text:
Felagsskapurin OPEC, sum stendur fyri stórum parti av oljuframleiðsluni í heiminum, væntar, at eftirspurningurin eftir olju fer at vaksa nógv heilt fram til 2045, hóast royndirnar at gera heimin minni bundnan av olju og gassi.
Sambært seinastu frágreiðingini hjá OPEC, “World Oil Outlook” fer eftirspurningurin eftir olju at vaksa til 108,2 mió. tunnur um dagin um 25 ár, sum svarar til ein vøkstur uppá 8,2 mió. tunnur um dagin samanborið við 2019 skrivar heimasíðan Shippingwath.
Einans kol fer ikki at vera partur av vøkstrinum eftir fossilum brennievnum. Opec roknar við, at oljan fer at standa fyri 28% av eftirspurninginum í 2045.
Orsøkin til stóra vøksturin í olju- og gass framleiðsluni stavar frá, at altjóða búskapurin fer at vaksa nógv eins og, at fólkatalið í heiminum um somu tíð fer at vaksa við 1,7 mia. í 2045.
World Oil miðilin, sum eisini hevur lisið frágreiðingina frá Opec, skrivar, at eftirspurningurin eftir olju fer at koma í hæddina í 2035 við 107,9 mió. tunnum um dagin. Frágreiðinginn sigur eisini, at framleiðslan í 2023 fer at røkka teimum 100 mió. tunnunum um dagin, sum hon var undan korona.
Frágreiðingin,sum eisini umrøður varandi orkuna, sigur, at hóast vøksturin í varandi orku fer at standa fyri skjótasta vøkstrinum sum orkukelda, so fer varandi orkan kortini ikki at standa fyri meira enn 10% av heimsins orkunýtslu í 2045.
Støðan í dag er annars tann, stendur at lesa í frágreiðingini frá Opec, at meðan nøkur geva væntandi íløgum í olju og gass skyldina fyri høgu prísirnar, so vísa onnur á týdningin at framleiða reinari orku.
Opec fevnir um 13 limalond, hvørs búskapir í stóran mun verða fíggjaðir við oljupengum.
Seinastu tíðina hava eisini altjóða orkustovnurin, IEA og orkufelagið TotalEnergies SE kunngjørt sínar metingar av eftirspurninginum eftir olju. Hesi siga, at eftirspurningurin fer at røkka hægstamarkinum fyrr enn metingarnar hjá Opec, nevniliga í 2030 ella so.
Keldur: Shippingwatch, World Oil, Bloomberg


text:
Í samband við eina konsert í Manchester í kvøld 22 mai er hend ein spreinging. Illgruni er um terror fleiri fólk eru deyð sigur BBS WORLD NEWS TV
EB.DK skrivar júst nú 23 juni 00.57 at fólk eru smurd inn í blóð og at talan er um kaos nú ungdómar hava verið til konsert.
Politiið í Manchester sigur at fleiri er deyð og fleiri eru særd. Hetta er hent á eini popkonsert hjá songkvinnan Ariana Grande.
Spreingingin hendi tá konsertin var um at enda. 23-03-2017Klokkan 23.15 sigur Løgreglan við BBC at tey nú meta hendingina sum terror. Umleið 19 eru deyð og umleið 50 eru særd. Kelda: BBC WORLD NEWS
Dagføring 11.00 23.05.2017
Dr2.dk sigur í morgun at tali á deyðun nú er komið uppá 22 og at tað eru 59 fólk eru særd. Løgreglan heldur at tat er ein sjálvmorsbumbumaður í hevur verið áleinaður um alopið. Í Manchester Arena eru plass til eini 21.000 fólk og hildið verður at tað vóru 18.000 fólk í innandura Arena.


text:
Við hesum verður boðað frá, at aðalfundurin hjá Sláið Ring verður leygardagin 12. septembur 2020 kl. 12:00.
Aðalfundurin verður í U407 á 4. hædd í Sjóvinnuhúsinum, Vestara bryggja, Tórshavn.
Fundarskráin verður sambært lógum felagsins, og harumframt hava feløgini møguleika at senda uppskot um mál, ið tey vilja hava viðgjørd.
Mál frá feløgum
Mál, ið feløg vilja hava til viðgerðar á aðalfundinum skulu vera nevndini í hendi í seinasta lagi leygardagin 29. august 2020.
Fundarskrá til ársaðalfundin
- Val av orðstýrara og fundarskrivara.
- Ársfrágreiðing.
- Framløga av grannskoðaðum roknskapi til góðkenningar.
- Viðgerð av innkomnum málum.
- Ásetan av limagjaldi fyri komandi árið.
- Val av nevnd og tiltakslimum.
- Val av grannskoðara.
- Ymiskt.
Skrá fyri aðalfundin og nærri kunning verður send fyrst í september – tó kunnu vit longu nú avdúka, at eitt mál á skránni verður støðan við COVID-19 og dansinum í heyst. Samstundis verður kunnað um, hvussu verður við ætlaðu kvæðastevnuni í Norðurlandahúsinum 12. september 2020.
Tórshavn, hin 5. august 2020,
Gunnar Restorff, fm.
Sláið Ring


text:
Amplexa Genetics A/S
Tolderlundsvej 3B, 2
DK-5000 Odense C
Danmark
Tel.: +45 6611 6628
Avgreiðslutíðir: Mán-Frí: 9:00-15:00
CVR nr. 2942 8441
Teldupostur: info@amplexa.com
Banki: Danske Bank
SWIFT: DABADKKK
Gjald í DKK:
Skrás. nr.: 3596 Konta: 3600 3362 2373 43
IBAN: DK1230 00 3362 2373 43
Gjald í EURO:
Skrás. nr.: 3596 Konta: 3600 085 980
IBAN: DK4030 00 3600 085 980
CYSTISK FIBROSA (CF) – er grundað á broytingar í CFTR-íleguni
Cystisk Fibrosa (CF1) vísir seg óvanliga ofta í Føroyum (hægsti berara-títtleiki í verðini). Tað er bert eini íleguvarianturin, ið sæst so ofta
Varianturin, vit kanna fyri, ber heitið c.1521-1523delCTT (p.F508del).
Orsøkin til CF er ein ílegufeilur í CFTR-íleguni, sum førir við sær, at salttransporturin inn og út úr kyknunum ikki virkar, sum hann skal. Tey gøgn (organir) sum serstakliga vera ávirkaði av sjúkuni, eru lunguni, brisið (búkspýttkertilin), maga–tarmkanalin og livurin. Sjúklingar hava eisini ein ónáttúrligan høga útskiljing av salti í sveitta (húðin smakkar sølt). Slím frá eitlum/kertlum verður tjúkt og seigt vegna ov lítla vætu í slíminum hjá CF-sjúklingum og førir hetta við sær, at slímið ikki er so lætt at útskilja, sum tað eigur. Serliga fyri lunguni gevur seiga slímið møguleika fyri infektiónum. Arvagongdin fyri CFTR er víkjandi.
Víkjandi arvagongd
Fyri ílegur, sum eru víkjandi, er tað soleiðis, at sjúkan ella sjúkutekin koma ikki til sjóndar uttan so, at bæði eintøkini av íleguni eru broytt – bæði tað frá mammuni og tað frá pápanum. Hetta ger, at fólk kunnu býtast í tríggjar bólkar, alt eftir hvørja støðu av íleguni ein hevur fingið frá foreldrunum:
Ikki berarar (WT): Hesi hava tvey vanlig eintøk av íleguni á báðum arvastrongjunum. (Støðan hjá barninum ytst til vinstru í tekningini niðanfyri)
Berarar: Hesi hava fingið eina av teim sjúkuberandi ílegunum antin frá mammuni ella pápanum. (Støðan hjá teimum báðum børnunum í miðjuni í tekningini niðanfyri)
Sjúk: Hesi hava tvey sjúkuberandi eintøk av íleguni, eitt á hvørjum arvastrongi. (Støðan hjá barninum ytst til høgru í tekningini niðanfyri)
Sum tað sæst á myndini, so eru sannlíkindini hjá einum pari, har bæði foreldrini eru berarar, at 1/4 (25%) av børnunum verða ”ikki berarar”; 2/4 (50%) verða berarar; og 1/4 (25%) verða dupult berarar og altso sjúk.
Hvørji eru tekini við Cystiskari Fibrosu?
* Nýføðingurin hevur hart lív (mekonium-ileus)
* Trivnaðurin er vánaligur. Hóast matarlisturin er góður, er vøksturin ikki samsvarandi.
* Óvanligt skarn (ofta, stórt, feittkent og luktar illa)
* Endatarms-framfall
* Saltsmakkandi húð/sveitta
* Hvínandi andadrátt
* Varandi hosti
* Ofta bronkitis og lungnabruna
Nevndu tekin kunnu eisini síggast í øðrum sjúkusamanhangi og eitt barn við cystiskari fibrosu nýtist ikki at vísa øll tekin, sjálvt um sjúkan er til staðar.
Kann sjúkan lekjast?
CF kann ikki lekjast, men krevur skerpaða viðgerð frá føðing. Uttan viðgerð mistrívist barnið og livir bert fá ár. Um viðgerð byrjar tíðliga og verður fylgd neyvt gjøgnum lívið, so eru útlitini rættuliga góð.
Berarar av CF variantinum hava ongin árin sum so.
[1] Kelda: https://www.rigshospitalet.dk/afdelinger-og-klinikker/julianemarie/boerne-unge-klinikken/dansk-boernelungecenter/sygdom-og-behandling/cystisk-fibrose/Sider/Hvad-er-cystisk-fibrose.aspx
Amplexa Genetics A/S
Tolderlundsvej 3B, 2
DK-5000 Odense C,
Denmark
Tel. +45 66 11 66 28
Opening hours: Mon-Fri: 9:00-15:00
CVR nr. 29428441
info@amplexa.com
Bank Name: Danske Bank
SWIFT: DABADKKK
For payment in DKK:
Reg. nr.: 3596
Account nr.: 36003362237343
IBAN: DK1230003362237343
For payment in EURO:
Reg. nr.: 3596
Account nr.: 3600085980
IBAN: DK4030003600085980


text:
Tann 19. september vóru tað 10 ár síðani frítíðarskúlin lat dyrnar upp. Hetta bleiv hátíðarhildið við ymiskum ítrivi til børnini og foreldrini vórðu borðin til kaffi og køkur.
Frítíðarskúlin í Klaksvík sá dagsins ljós í 1999. Í byrjanini var stovnurin skipaður sum partur av Mylnuhúsinum, tá vóru heilt fá børn, men síðani er tørvurin øktur. Virksemið bleiv flutt upp á loftið í KÍ-høllini og seinni oman í hølini hjá Norðoya Kvinnufelag á Bøgøtu.
Í 2011 bleiv frítíðarskúlin kommunalur og opnaði í nýggjum hølum á Skúlavegi. Tað var Elsebeth Mercedis Gunnleygsdóttur, táverandi forkvinna á trivnaðarøkinum, ið errin kundi siga, at nú var pláss fyri 80 børnum og navnið á frítíðarskúlanum broyttis frá Sornhúsið til Snjallabjalla.
Seinastu 10 árini er tørvurin aftur øktur enn meira og hølini á Skúlavegi fyltust skjótt. Tørvur var á fleiri fermetrum og hava vit síðani húsast aðrastaðni; í Skótahúsinum hjá Skótalið Nólsoyar Pálls, í Batmintonhøllini og aftur í kjallaranum hjá Norðoya Kvinnufelag.
Í 2016 øktist virksemið við einari serdeild, sum heldur til í Skákinum, sum eru hølini hjá Klaksvíkar Talvfelag. Eftir at nýggu skúlin varð tikin í nýrslu í 2019, slapp frítíðarskúlin inn í innasta partinum av skúlabygninginum hjá Gregoriusen og hevur tann deildin fingið navnið Garðalisa.
Í dag húsast tey 140 børnini í hesum trimum bygningum. Umstøðurnar eru sum heilt seta góðar, serliga tá hugsa verður um, at virksemið liggur so væl mitt í býnum og so tætt við alt frítíðarvirksemi.
1. september byrjaði Thorvald Danielsen í starvi sum sálarfrøðingur á Skúlatrøð. Talan er um eina slóðbrótandi verkætlan, tí ongantíð áður hevur sálarfrøðingur, av hesum slag, verið í starvi í fólkaskúlanum.
Starvsfólk á skúlaøkinum hava í longri tíð víst á, at tað er tørvur at fáa sálarfrøðiliga hjálp til næmingar, sum í einum tíðarskeiði uppliva truplar broytingar í lívinum. Talan kann eitt nú vera um børn, sum hava mist, ella hvørs foreldur eru skild, børn við angist o.s.fr.
Nógv hevur verið tosað um týdningin av at seta tíðliga inn við sálarligari hjálp til børn, men enn hevur sálarfrøðilig hjálp einans verið bjóðað til ung á miðnámi. Barnaverndin og skúlaheilsufrøðingar fáa loftað ymiskum avbjóðingum, men eisini hesi hava víst á, at tørvur avgjørt er fyri betri hjálp til ungar næmingar.
Thorvald Danielsen hevur seinastu fýra árini starvast sum sálarfrøðingur á Blákrossheiminum, har hann m.a. hevur verið við til at menna tilboð til ung í aldrinum 15-25 ár.
Thorvald sigur, at tá ið hann í fjør setti seg í samband við kommununa, um eitt møguligt starv sum sálarfrøðingur á Skúlatrøð, so fekk hann góða móttøku, tí hetta var eitt arbeiðið, sum leiðslan á Skúlatrøð í longri tíð hevði ynskt at fingið raðfest.
Arbeiðið fór síðan veruliga í gongd, og í august løgdu Eyðstein Ó. Poulsen, formaður í trivnaðarnevndini børn og ung, og Annika Steintórsdóttir Biskopstø, forkvinna í trivnaðarnevndini eldri og bústaðir, málið fyri politisku skipanina til kunningar og viðgerð.
Samstarv er ein fortreyt
Talan er um eitt samstarv millum Klaksvíkar kommunu, Skúlatrøð og Undirvísingarstýrið.
Verkætlanin er skipað soleiðis, at tað fyrstu tíðina verður Thorvald í starvinum fulla tíð. Síðan liggur í kortunum, at hann fer niður á umleið 15 tímar um vikuna restina av skúlaárinum, tí tá fer hann eisini undir egið praksis í Klaksvík.
Thorvald sigur, at hann er ómetaliga spentur til uppgávuna.
- Eg havi brúkt hendan fyrsta mánaðin at skipa mannagongdir og somuleiðis ment eitt uppskot til samstarv, sum í komandi viku skal viðgerast í leiðsluni á Skúlatrøð.
- Tað er ótrúliga umráðandi fyri meg, at samstarvið millum tey, sum longu eru rundanum børnini, er gott. Tí leggi eg upp til, at eg saman við skúlaheilsufrøðinginum og leiðsluni á Skúlatrøð fái eitt so gott tilboð, sum møguligt.
Tilboðið
Thorvald sigur, at hann er ógvuliga fegin um samstarvið, sum hann longu hevur havt við skúlaheilsufrøðingin og leiðsluna á Skúlatrøð. Í komandi viku skal eg leggja mínar ætlanir fram fyri lærarunum, sum síðan fáa møguleika at gera viðmerkingar til ætlanina.
- Ein visitatiónsnevnd, sum er mannað við skúlaheilsufrøðinginum og umboðum frá Skúlatrøð skulu síðan, saman við mær, gera eina tørvsmeting, soleiðis at rætt verður farið fram.
- Tó verður eisini møguligt hjá teimum ungu at koma á gátt til eitt prát, um tey ynskja, men er tørvur á meira enn einari samrøðu, so skal hetta skipast. Eisini við samtykki frá foreldrum.
Thorvald leggur dent á, at talan er ikki um langtíðar viðgerð, men at talan er um eitt avmarkað tilboð, har tann ungi hevur møguleika at fáa 2 – 10 samrøður. Alt eftir tørvi.
- Tað hevur verið ført fram, at tey ungu sakna samrøður, har ung og børn kunnu tosa ein til ein. Tað eri eg ómetaliga glaður fyri at fáa møguleika at bjóða.
Kunning um tilboðið
Thorvald sigur, at eftir heystfrítíðina, tá ið arbeiðsleisturin er lagdur, so verður farið undir at hava kunnandi fundir fyri bæði næmingum og foreldrum. Tankin er at skipa kunningina til næmingarnar floksvís, tí tað vísir seg at vera betri, tá ið talan er um eitt sindur meira viðkvom evnir.
Til seinast sigur Thorvald, at hann kundi hugsa sær, at pláss eisini var fyri bólkasamrøðum, men at tað fer tíðin at vísa, um møguleiki eisini verður fyri tí.
Mentamálaráðið fíggjar verkætlanina meðan Klaksvíkar kommuna útvegar hølispartin, har skúlaheilsufrøðingurin eisini húsast.
Soleiðis sigur Marna E. Jensen, stjóri í Norðoya Bú- og Heimatænastu, sum fegnast um, at fyrstu búfólkini á eindunum í NBH í gjár vórðu koppsett fyri koronu á triðja sinni.
- Triðja koppsetingin er við til at verja eldru borgarar enn meira, eisini nú veturin stendur fyri durum. Hesaferð eru tað okkara egnu starvsfólk í Heimatænastuni, sum koppseta eldru borgararnar, og tað er ein tænasta sum vit eru ógvuliga fegin um, at vit kunnu bjóða, sigur Marna E. Jensen.
Byrjað var á Sambýlinum á Heygnum. Nøkur av búfólkunum vóru farin at baka, tá ið sjúkrarøktarfrøðingarnir komu á gott, men tað gjørdi ikki mun. Køkur og koppseting hvørt um annað og gott lag á búfólkunum.
NBH hevur tveir samskaparar í starvi, sum hava til uppgávu at skapa ein virknan, innihaldsríkan og lívsjáttandi gerandisdag saman við teimum, sum búgva á búeindunum hjá NBH. Í gjár var tað Haldis Karlsdóttir, samskapari, sum saman við nøkrum av búfólkunum bakaði leskiligar havragrínskøkur meðan sjúkrarøktarfrøðingarnir hjá Heimatænastuni fingu koppsett fyrstu búfólkini.


text:
Jóhan Fagraklett, stjóri í GreenIQ, í Kongshøll 19. mars
Jóhan Fagraklett hevur framløgu um patentering av oljulensara-skipan, sum kann brúkast til fleiri endamál, millum annað at halda vatni reint umborð á skipum og á havnaøkum. Skipanin skilur á einfaldan hátt olju frá vatni.
Harafturat hevur fyritøkan ment ein laksalús-savnara, sum fleiri alifyritøkur hava roynt við góðum úrslitum.
Fyritøkan framleiðir individuellar loysnir til altjóðar kundar innan maritimu vinnuna og aling av laksi. Framleiðslan liggur í Hvalvík.
Umframt patent upp á oljulensara-skipanina, hevur GreenIQ eisini fingið patent upp á laksalús-savnarin.
GreenIQ varð tilnevnd Nordic Council Environment Prize í 2018.
Í 2019 fekk GreenIQ stuðul til menning úr Horizon2020, sum er ein stuðulsskipan hjá EU
SEINASTU TÍÐINDI
Næsta freist at søkja um stuðul er 26. oktober
Sí meira um stuðulsmøguleikarnar her: https://vinnuframi.fo/studul
…


text:
Fyrstu TiM toymini byrja sína ferð
Í kvøld fóru fyrstu TiM toymini til Danmarkar á veg til Moldova og til Albania.
Myndirnar vísa spentu ungu fólkini á flogvøllinum í kvøld.
Til Moldova fara 4 gentir saman við leiðaranum, Kristinu Foldbo, og til Albania fara 13 ung saman við leiðarunum Eyðgerð Nattestad og Steffan Klein Poulsen.
Toymini hava fyrireikað seg til túrin í einar tveir mánaðir, og nú eru tey klár at fara. Túrurin víðari til Moldova og til Albania verður í morgin, tey hava fleiri millumlendingar, so túrarnir verða langir.
Ferðin hjá TiM Grikkaland byrjar í morgin.
Latið okkum biðja fyri TiM túrunum. Biðið at…
… toymini koma væl fram til Moldova og Albania saman við allari baggaguni.
… toymini mugu vera til signing fyri lokala fólki, sum tey fara at virka í millum.
… hesar báðar vikurnar verða andaliga styrkjandi og mennandi fyri TiM luttakararar.
… Harrin má verða ærdur á hesum túrum.


text:
NemID lyklaapp
Nú tørvar tær ikki longur at hava títt lyklakort hjá tær, tá ið tú skal rita inn við NemID. Ístaðin kanst tú taka niður NemID lyklaappina og brúka NemID beinleiðis frá tíni snildfon ella teldli – hetta er eisini møguligt, um tú skal rita inn í Netbankan á tíni teldu.
Hvat er lyklaappin og hvussu virkar hetta?
NemID lyklaappin er eitt eyka amboð til títt NemID lyklakort. Við lyklaappini kann tú góðkenna við at koyra fingurin yvir snildfonina ístaðinfyri at tasta eitt loyniorð inn. Báðir møguleikar eru eins tryggir.
Um tú velur at brúka lyklaappina, fær tú eina umbøn í tína lyklaapp, tá ið tú t.d. skal góðkenna eina gjalding í tínum Netbanka. Fyri at fremja eina gjalding skal tú góðkenna umbønnia við at koyra fingurin yvir snildfonina.
NemID lyklaappin er ókeypis og kann takast niður í App Store ella Google Play.
Fakta um NemID lyklaappina
- NemID lyklaappin er eitt hent eyka amboð til NemID lyklakortið
- Tað er líka trygt at brúka lyklaappina sum lyklakortið til at rita inn við NemID
- Tú kann brúka NemID lyklaappina til alt tað, sum tú brúkar NemID til
- Tú kann knýta somu NemID appina á 3 snildfonir
- Tú skal goyma títt NemID lyklakort, hóast tú brúkar NemID lyklaappina. Tú skalt til dømis brúka lyklakortið til at seta appina í gildi, um tú fær tær eina nýggja fartelefon ella um ongin streymur er á tíni fartelefon


text:
Virtual reality kemur skjótt til Moba spølini.
Vit kunnu vænta, at VR verður skjótt útgivið til tað væl dámda Dota 2 spælið, ið teir sjálvir standa fyri. Tíðindi beina á, at tað bert verður møguligt at síggja VR í spectator mode.
Valve hava givið ein teasara út, har man sær hvussu hetta kemur til at síggja út.
Tá tú letur teg í VR brillurnar kanst tú lena teg aftur og síggja dystin uppi á “stórskíggja”.
Hyggur tú niður, sært tú mini-map, gold og experience graph, um tú hyggur til høgru ella vinstu sært tú allar heroes og hvørji items their hava.
Valve nevnir einki um útgávudato, men vit væntað tað kemur út skjótt, nú Oculus og fleiri stórar fyritøkur hava útgivið teirru VR ella eru ávegis við at útgevað. Vanliga er Valve øgiliga still tá tað kemur til útgávudato, so vit mugu annars bara verða tolin.
Síggj demo’i her


text:
Covid-19 fyrivarni
Sjónám mælir skeiðslutakarum at vísa serligt fyrivarni fyri smittu
Av tí at Sjónám sum skeiðsdepil verður mett at vera í vandabólki tá tað um smittuvanda ræður, mæla vit skeiðslutakarum at kanna seg fyri korona áðrenn skeiðsbyrjan um tað er nakar illgruni yvirhøvur um smittu. Tá melda verður til skeið ynskja vit at frætta um luttakarir hava verið uttanlands innanfyri seinastu 14 dagarnar. Minimumkravið er ein viku millum afturkomu til Føroyar og skeiðsbyrjan.
Annars heldur skúlin øll tilmæli við frástøðu, reinføri og minna næmingarnar á at vera serliga eftiransin hesum viðvíkjandi.


text:
Hann er føddur á Eiði 14/8-1912. Atta ára gamal flutti hann suður til Vágs, har hann gekk í barnaskúla. Farin úr skúlanum lærdi hann til skómakara hjá pápa sínum.
Kendur er Jørgen vorðin av teimum náttúruvísindaligu kanningunum, hann mesta partin av lívi sínum hevur framt á Vágsfirði - eitt kanningararbeiði, sum hevur gjørt navn hansara gitið eisini uttan fyri Føroyar. Í 1982 kom fyrsti partur av stórari ritgerð um sildina á Vágsfirði »Náttúrunnar børn I«.
Sínum egnu børnum skrivaði hann uppalandi barnasøgur, og seinni eru tríggjar teirra komnar á prenti: »Krypilin«, 1976, »Pisuvarðin«, 1976 og »Grannaklandur« 1977.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).
Í 1983 varð *Bókmentavirðisløn M. A. Jacobsens fyri *yrkisbókmentir latin Jørgen M. Olsen við hesi grundgeving:
"Náttúrunar børn er úrslit av kanningum, sum sjálvlærdi granskarin Jørgen M. Olsen hevur gjørt í fríløtum í meira enn 30 ár.
Bókin gevur okkum nýggja vitan um sildina og atburð hennara.
Høvundurin greiðir so hugtakandi frá eyðleiðingum sínum í orðum og frálíkum myndum, at bókin ikki bert er væl greidd náttúrufrøði, men eisini listaverk." Kelda.


text:
Individuell OgnarRøkt
Individuell OgnarRøkt er ætlað einstaklingum, virkjum og stovnum, ið hava minst 5 mió. kr. í íløgufúsum kapitali. Endamálið við Individuellari OgnarRøkt er at tryggja íleggjarum eitt positivt avkast sum frá líður. Tænastan verður lagað eftir viðurskiftunum hjá hvørjum einstøkum íleggjara.
Serfrøðingar røkta íløgurnar
Í BankNordik hava vit hollan kunnleika og drúgvar royndir við umsiting av partabræva- og lánsbrævaíløgum umframt blandaðum virðisbrævasamansetingum. Hjá okkum hevur tað hægstu raðfesting at tryggja, at býtið millum partabrøv og lánsbrøv altíð er hitt rætta.
Eitt høgt góðskustøði og ein munadygg váðastýring eru grundarlag undir hesi tænastu, ið sum frá líður, skal tryggja tær sum íleggjara góð úrslit, sum ikki eru tengd at yvirskipaðu gongdini á marknaðinum.
Fyrimunir fyri teg sum íleggjara
- Skraddaraseymaðar loysnir til einstaklingar, virki og stovnar
- Stórur dentur verður lagdur á munadygga váðastýring
- Væl spjaddar íløgur minka um váðan og økja møguleikan fyri størri avkasti
- Tíni dagligu bankaviðurskifti vera verandi hjá tínum ráðgeva
- Daglig umsjón og røkt av tínum virðisbrøvum
- Íløgusamanseting og frágreiðingar eftir tínum ynski
Set teg í samand við okkum, um tú ynskir at fáa meira at vita um Individuella OgnarRøkt.


text:
Kristoffur Kolumbus
Bókadeild Føroya Lærarafelags
- Síður: 64.0
- Útgávuár: 2012
- Upprunamál: enskt
- Innbinding: heft
- Rithøvundur: Minna Lacey
- Myndir: David Cuzik
- Týðari: Hildigunn Niclasen
Í 1492 setti Kristoffur Kolumbus segl um Atlantshav - á eina ferð út í tað ókenda. hann leitaði eftir einari skjótari leið til India. Tað, ið hann fann, var ein heilt nýggjur heimur ...
Í bókini eru endurgivin kort av teimum mongu ferðunum hjá Kristoffuri yvir Atlantshav og aftast er ein listi við árstølum av lívinum hjá Kolumbusi á sjónum.
Bókin er grønur faktakrabbi


text:
Mýritistil
Mýritistil (frøðiheiti Cirsium palustre) verður 50-120 cm til hæddar og veksur, sum navnið sigur, í mýrum og við áarbakkar. Henda høga, hábærsliga plantan við síni korkalittu blómu og fagra grøna leyvi hevur hugtikið mangan. Men brátt varnast tú, at hon er ikki so at koma í hóslag við, tí bæði á bløðum og leggjum vaksa hvassar tornir. Leggurin stendur steyrrættur og er harður og trækendur. Bløðini eru avlong váknvaksin við stórum flippum. Tey vaksa tøtt saman niðri við rótina og upp eftir øllum legginum. Blómurnar eru kurvavaksnar, og fleiri kurvar vaksa saman í einum tyssi ytst á leggendanum. Blómar í juli til august.
Lýsing: Um alt landið við áarbakkar og á vátlendi. Fyrsta árið bert stovnblað, annað ella triðja árið ein stinnur, strentur, langtornutur leggur. Bløðini stórflipput, niðurrend, langtornut um jaðaran. Kurvarnar korkareyðar, nógvar saman í tyssaskjóli, stuttleggjaðar; allar blómur við pípukrúnum; krúnukragin bert klovin móti miðjuni. Kurvareivbløðini takløgd og tornut.


text:
Hósdagin 17. februar 2022 verður skipað fyri Vinnuráki við heitinum Nýskapandi upplivingar.
Hesaferð er tað Rannvá Troest sum fer at tosa um hvussu nýskapandi upplivingar, í tænastuvinnuni, kunnu skapa nýggjar møguleikar og ávirka nøgdsemið hjá viðskiftafólki og samstarvspørtum. Meira kunning um evnið verður løgd út í næstum.
Luttøkukostnaður og tilmelding
Kostnaðurin er 650 kr. íroknað mvg. Melda til við at skriva til info@bituff.com
Vinnurák verða hildin við jøvnum millumbilum og eru ein røð av kunnandi fyrilestrum um ymisk nútímans evni, sum eru viðkomandi fyri vinnulívið. Les meira um okkara Vinnurák HER


text:
Borgari
- Børn og ung
- Eldri
- Heilsa
- Umhvørvi
- Frítíð og mentan
Missiónshúsið
Tann 18.januar 1933 komu porkeningar saman at tosa um at byggja eitt missiónshús í bygdini. Eitt stýri varð valt at taka sær av hesum. Í stýrið komu: Johannes Bech, Christian Christiansen, Peter Mortensen, Sofus Mortensen, Johan Dam, Zakarias Bech og Morten A. Vejhe.
Grundarsteinurin til Missiónshúsið varð lagdur 14.februar 1933, og húsið varð vígt 12.november 1933.
Regluligu møtini í missiósnhúsinum eru hesi:
Streingjakórið venur ónskvøld kl 20
Sjómanskvinnuringurin kemur saman eina ferð um mánaðin
Felags bønarmøti fyri menn annaðhvørt mánakvøld kl 20 (skiftir við missiónshúsini á Tvøroyri og Hvalba)
Tiltøk og annað verður lýst á facebook síðuni hjá missinónshúsinum
vitja facebooksíðuni her
Formaður:
Henning Stenberg tlf. 285564


text:
Atli Hansen
Eftir Jústinus Leivsson Eidesgaard
Gøtumaðurin Hjalgrim Hansen fór niður til Danmarkar sum ungur og 36 ár seinni, í 1992, kom hann heimaftur sum Atli. Tá hevði hann tikið millumnavnið Atli fornavn, tí Atli lá betri á tunguni hjá dønum enn Hjalgrim og í dag er tað bara onkur hendinga gøtumaður, sum enn nýtir dreingjanavnið.
-Eg kom heim aftur í ringastu tíð nakrantíð í Føroyum. Landið lá stilt í svárari kreppu og nýggja kirkjan, har spakin varð settur í 1982, stóð í hálvum gekki. Har trongdi til nýtt fólk at standa fyri byggingini. Eg kom upp í hetta arbeiðið beinanvegin. Her var nógv sjálvboðið arbeiði gjørt, og reiðaríini lótu tað tey kundu, hóast illa stóð til fíggjarliga hjá teimum.
Atli gjørdist formaður í kirkjuráðnum beint eftir at hann var fluttur heim úr Danmark og hevur verið formaður tvær setur.
-Gøtufólk fíggjaðu ein stóran part av kirkjuni. Kirkjugangararnir fíggjaðu ein triðing av budgettinum og tað sum fór út um budgettið varð fíggjað lokalt í Gøtu. Hetta var eitt risastórt felags átak í bygdini, sigur Atli Hansen.
-Vit manglaðu ein dekn. Dánjal Pauli var einsamallur og eg var vorðin pensioneraður. Heitt var á meg og eg hvepti meg eitt sindur, segði ikki ja beinanvegin. Hugsaði, at kanska var eg ikki nóg góður. Petur svágur segði, at nú mátti eg taka eina støðu. Fyri Gudi er vit øll líka og eg tók av deknastarvinum. Eg var vorðin sjúkur og hevði eisini trupulleikar at standa og lesa.
-Eg gjørdi mær eisini tankar um eg skuldi hjálpa til í altarinum til altargongd. Hevði faktisk ikki hug, men tá ið eg hevði gjørt tað í eina tíð, var tað ongin trupulleiki. Hesa tíðina varð eg eisini nógv brúktur til at vísa kirkjuna fram fyri útlendskum vitjanum, allarhelst tí, at eg dugdi enskt.
-Mær dámar at lesa. Eg sigi altíð undan lestrinum hvør hevur skrivað og greiði eisini eitt sindur frá bakgrundini fyri lestrinum.
-Eg hevði eitt shippingvirkið í Danmark, sum bara vaks og hekk á mínum herðum, áðrenn eg flutti heim. Eg hevði rutuna millum Føroyar og Danmark umframt útlendsk og føroysk skip, og mínir kundar vóru mínir vinir. Eg fór í samstarv við Blue Water, eitt felag hjá Claus Sørensen í Esbjerg. Eg seldi mítt felag til teir í 1989 og var sitandi sum stjóri til eg flutti heim í 1992. Og heimkomin kom er rættuliga í eldin. Fekk starv hjá Ossa í Leirvík 1. oktober 1992 og 6 oktober fóru bankarnir á húsagang.
Kirkjan er ikki bara í Gøtu. Vit hava fingið tekniska útgerð, og hvør einasta gudstænasta verður send beinleiðis til ellisheimið Gøtubrá í Norðagøtu og til skipini, sum eru heimahoyrandi í Gøtu.
"Viðmerkingar kunnu sendast til Jústinus Leivsson Eidesgaard á tel. 22 31 43 ella í T-posti: justinus(at)olivant.fo”


text:
Nýggj áhugaverd frímerki frá Posta koma út mánadagin, 20. september 2021
Myndevnini á nýggju frímerkjunum eru Covid-19, list eftir Ingálv av Reyni og biskupskápur.
Covid-19 og ILA í Føroyum
Tann 4. mars í 2020, varð Covid-19 smittan staðfest í Føroyum á fyrsta sinni, og fyrstu dagarnar øktist talið av smittaðum í stórum. Frímerkið lýsir hvussu kanningarútgerð til kanning av laksi fyri ILA bleiv tillagað, so hon kundi nýtast til at kanna fólk fyri Covid-19. Meðan umheimurin stríddist við at fáa kanningarorku og -hættir at virka, høvdu føroyingar longu eitt munadygt og munandi bíligari kanningarvirksemi koyrandi. Edward Fuglø teknaði.
List eftir Ingálv av Reyni
Tann 18. desember í 2020 vóru hundrað ár liðin síðani listamaðurin, Ingálvur av Reyni (1920-2005) varð føddur. Listarliga ávirkanin og týdningurin hjá Ingálvi av Reyni fyri føroyska list kann ikki yvirmetast. Ein listamaður, sum alla sína drúgvu virkisleið helt á við at bjóða sær sjálvum av og sum hervið skapti eitt lívsverk av ómissandi týdningi fyri føroyska list. Frímerkini vísa málningarnar “Tinganes” frá 1947 og “Gjøgnum tíð og rúmdir” frá 2002.
Í sambandi við 150 ára føðingardagin hjá Posta hava vit gjørt vøkur serprent av føroyskum frímerkjum, og júst frímerkið av Tinganesi er eitt av hesum. Tað fæst sum serprent í plakatstødd (40x30 cm) – sí úrvalið her.
Biskupskápur
Kirkjuklæðini hjá presti og biskupi fylgja teimum liturgisku litunum í kirkjuárinum og knýta seg eisini at kirkjuligu hátíðunum og halgidøgunum. Biskupskápuna brúkar biskupur til serlig høvi, t.d. til prestavígslur, tá ið kirkjur fylla, á ólavsøku, til hátíðardagar í kirkjuni, og tá ið biskupur tekur lut í kirkjuligum hátíðarhaldi uttanlands. Føroya biskupur hevur tríggjar biskupskápur í ymsum litum at velja ímillum, eina hvíta, eina grøna og eina gylta.
Posta hevur valt at vísa ta hvítu (1963) og ta gyltu biskupskápuna (2013) á frímerkjunum.
Les áhugaverdu greinarnar um frímerkini á www.stamps.fo.
Mest lisið í farnu viku
Skráin hjá IKTUS Sjónvarp, sunnudag 17. oktober 2021
Forfylgingarvanvid í Posta
Oljuprísirnir halda fram at hækka
Álitið á politikarar er lágt millum manna
Týr - útgávukonsert og 20 ára hátíðarhald
Rósa Samuelsen spyr um bíðilistar í sjúkrahúsverkinum
Venzel Olsen 100 ár
Eitt talv fyri deyðan
Føroyar skulu hava virknari samstarv við ES
Stórt tónleika tiltak á Ljósfestini í Vági
Thor keypt nýtt skip
Undantaksloyvi givið til taðing í fleiri hagapørtum
Nokk er nokk í Bústøðum
Skrúva fyri vatninum í Djóna í Geils gøtu og síðugøtum mánadagin 18. oktober
Barnabókaupplestur í Suðuroy leygardagin 16. oktober
Nýtt átak hjá Ferðslutrygd: Koyr. Bara.
Føroysku bankarnir lúka øll markvirðini í eftirlitsdiamantinum
Okkurt má gerast fyri heilsustarvsfólkini
Savnandi Savnsdagur í Kringvarpi Føroya
Vit mugu verja Bústaðir
Vøkstur og grøna kósin ganga hond í hond
Afturvendandi avbjóðingarnar mugu loysast
Bankarnir hava havt positiv eginpeningsavkast síðani 2016
Bókadeildin á heimspremieru við nýggjari barnabók eftir J.K. Rowling!
Samband
Postboks 226
FO-600 Saltangará


text:
Tor at vera tú – Tóta Akursmørk
Hví tori eg at vera eg?
Eg hevði lítið sjálvsálit, tá eg var yngri og helt, at eg mátti vera ein ‘villur’ persónur, ein væl umtókt genta fyri at vera góðtikin av øðrum.
Gentur, ið vóru góðtiknar av øðrum, vóru tær penu og klønu. Tær ‘populeru’. Ella tað helt eg, men eg lærdi, at tær gingu við akkurát somu trupulleikum sum eg – einum tørvi á at vera góðtikin av øðrum.
Øll rundan um meg stríddust við at finna útav, hvørji tey skuldu vera fyri at vera góðtikin av hinum, so eg kom til ta niðurstøðuna, at tað var kanska gott nokk at vera eg, ístaðin fyri at royna at vera onkur annar.
Ráð
Tá tú følir trýsti til at vera ‘cool’; pressið til at vera onkur annar enn tú; pressið til at gera okkurt, ið tú kanska ikki hevur so góðan hug til. Hugsa so, at tú ert nóg góð/ur, sum tú ert! Tú kanst gott vera tú. Lurta eftir tær sjálvum og ikki øðrum. Hugsa um, hvat ger teg glaðan og í gott lag. Hugsa um, hvat tú tímir og ikki tímir, og ger eftir tí.
Fá tær vinir, ið hugsa tað sama sum tú. Góðar vinir, ið ikki trýsta teg til at gera ymiskt, ið tú ikki tímir. Vinir, ið stuðla tær í at vera tú, og sum byggja teg upp heldur enn at niðurbróta.


text:
Grundleggjandi mannagongdir
At lata eygu hvíla
At lata eygu hvíla At eygu skulu hvíla, merkir at tey ikki skulu bindast enn. Til dømis skulu eyguni til ermarnar hvíla, meðan bulurin verður
At læsa av
At læsa av Tá plaggið er liðugt bundið skal tað sjálvandi eisini av stokkunum aftur. Niðanfyri eru ymiskar vegleiðingar til hvussu tú kanst læsa av. Fyri
At rætta feilir
At rætta feilir Her eru vegleiðingar til at rætta feilir, sum man ofta kann koma til at gera. At binda aftureftir (At taka upp aftur)
Bindifastleiki og bindiroynd
Bindifastleiki og bindiroynd Í flestu bindiuppskriftum er uppgivið ein bindifastleiki og vegleiðandi stokkar, fyri at uppnáa hendan bindifastleika. Bindifastleiki merkir, hvussu nógv eygu sniðgevin (designarin)
Heft endar
Heft endar Fyri at hefta endar er neyðugt at hava eina ullnál (sum tann í sjónbandinum). Um tú ikki hevur eina ullnál kann ein vanlig stór
Kasta uppá
Kasta uppá Um tú ongantíð hevur bundið fyrr, so er hetta staðið at byrja, tí man kastar altíð uppá sum tað fyrsta. Á síðuni er
Knappar og knappahol
Knappar og knappahol Tað finnast nógvir ymsir mátar at binda knappahol, og ein máti er at binda tvey eygu saman og kasta um stokkin. Í
Magic Loop
Magic Loop Magic Loop er ein arbeiðsháttur, sum kann brúkast tá tað, sum tú bindir, ikki røkkur runt um ein rundstokk (t.d. ermur). Við at nýta
Mynstur
Mynstur Føroyskar troyggjur bundnar við fleiri litum eru nakað heilt serligt. Mynstrini eru óteljandi í tali og hóast mynstrini eru eins, kann litsamansetingin geva heilt
Raglan
Raglan Raglan kann bindast uppifrá og niður, og niðrifrá og upp. Munurin er bert um eygu skulu bindast saman, ella um eygu skulu takast uppá.
Rond
Rond Rondin er kanturin niðast á troyggjuni og ytst á ermunum. Rond verður bundin fyri at úrslitið ikki skal rulla. Rætt og rangt – eitt
Rætt og rangt
Rætt og rangt Røtt og rang eygu eru grundarsteinarnir í binding, og kunnu setast saman uppá óteljandi mátar. Úrslitið veldst um hvør samanseting verður vald.


text:
Mikkjalsmessukappingin verður hildin á breytini hjá Eysturskot í Leirvík leygardagin 25. september. Byrja verður at skjóta kl. 9.00. Allir skjúttar skulu møta í seinasta lagi kl. 8.30.
Úrslitini frá kappingini kunnu síggjast her:
https://docs.google.com/spreadsheets/d/10JtnsymzxUWcbe-33eZgPsDgPMbn8wCXNbBohny6nPY/edit?usp=sharing
Mikkjalsmessukappingin hjá Byrsumúla verður í ár hildin á breytini hjá Eysturskot í Leirvík, nú okkara breyt ikki er tøk vegna umbygging. Kappingin verður hildin leygardagin 25. september, kl. 9.00.
Hendan kappingin er seinasta trapkappingin í ár, og hon telur sum tann seinasta við í Føroya Cup, Grandprix og Makkarakappingini hjá SKF. Eisini telur kappingin við í úttøkuni til NSR 2022.
Skotið verður eftir 75 dúgvum. Síðan verður ISSF-finala skotin í Meistarabólkinum og ein 25-skots finala í A-bólkinum.
Tilmelding fer fram við at senda teldupost til byrsumuli@gmail.com í seinasta lagi hósdagin, 23. sept., kl. 19. Kappingargjaldið á 250 kr. skal vera rindað á konto hjá felagnum (9181-515.875.5) í seinasta lagi á middegi 24. sept. 2021.
Starvsnevndin
Byrja verður at skjóta leygardagin 26. juni kl. 9:00. Íðkarar møta í seinasta lagi kl. 8:30.
Úrslit og bólkar: [ Trýst her ]
Leygardagin 26. juni 2021 verður Jóansøkukappingin í trap hildin á breytini í hjá Byrsumúla á Sandvíkum.
Fyrstu 3 innleiðandi umførini telja við í úttøkuni til NSR og í Føroya Cup fyri trap í 2021.
Finalur vera í meistarabólkinum og A-bólkinum, um nóg nógvir luttakarar vera. Finalan verður skotin eftir OL trap reglum, og endaplássið í meistarafinaluni telur við í Grand Prix kappingini fyri trap í 2021.
Byrja verður at skjóta klokkan 09:00, og skjúttar møta í seinasta lagi kl. 08:30.
Prísurin fyri kappingina er 250 kr.
Tilmeldingarfreistin er hóskvøldið 24. juni kl. 20:00.
Tilmelding: [trýst her]
Síggja tilmeldingar: [trýst her]
Nú arbeiðið at byggja nýggju breytina fer í gongd 28. juni, verður farið undir at gera gomlu breytina klára. Vit fara at rudda breytina fyri dúgvubrot og patrónproppar mikudagin 23. juni, kl. 17. Heitt verður á øll, sum hava møguleika til tess, um at koma at hjálpa til.
Breytin verður opin fyri venjing aftur hósdagin í sambandi við seinastu trapkappingina, sum verður leygardagin 26. juni. Aftaná ta kappingina rudda luttakararnir upp eftir sær (dúgvur og proppar).
Breytin verður síðani stongd, til nýggja breytin er klár at taka í nýtslu. Hetta verður vónandi seint í heyst.
Nevndin
Byrjað verður at skjóta leygardagin, kl. 9.00. Skjúttar møta í seinasta lagi kl. 8.30.
Kappingarskipan og úrslitini frá kappingini síggjast á leinkjuni niðanfyri:
https://docs.google.com/spreadsheets/d/1EuyT5AyrY7lC6F2snp09_geJvyLry6_4MTDiCaaB8v4/edit?usp=sharing
Leygardagin 29. mai verður Vármúlakappingin í Trap hildin á breytini í hjá Byrsumúla á Sandvíkum.
Fyrstu 3 innleiðandi umførini telja við í úttøkuni til NSR og í Føroya Cup fyri trap í 2021. Finalur vera í meistarabólkinum og A-bólkinum, um nóg nógvir luttakarar vera. Finalan verður skotin eftir OL trap reglum, og endaplássið í meistarafinaluni telur við í Grand Prix kappingini fyri trap í 2021.
Byrja verður at skjóta klokkan 09:00, og skjúttar møta í seinasta lagi kl. 08:30.
Prísurin fyri kappingina er 250 kr.
Tilmeldingarfreistin er hóskvøldið 27. mai kl. 20:00.
Vinarliga boða frá luttøku við at trýsta á leinkjuna niðanfyri:
https://docs.google.com/forms/d/e/1FAIpQLSfc6tcO93XoDWpQ3jAVGpgPkrB8vvI-W5zLt3Gsq91s9Bgquw/viewform?usp=sf_link
Tilmeldingar síggjast á hesari leinkjuni:
https://docs.google.com/spreadsheets/d/1CLcO3hPDlT-xnfUfTCNJHZj99JaSPh5hF7iDQya1PTc/edit?usp=sharing
Opið er mánadagin, 2. hvítusunnudag kl. 13 eins og sunnudag.
Nú Simme Cup kappingin er avgreidd, og bíðað verður eftir, hvørt arbeiðið at umbyggja breytina fer í gongd í næstu viku, eins og lagt varð upp til frá kommununi, verður breytin stongd í morgin sunnudagin. Hetta soleiðis, at klárt er at fara undir arbeiðið. Ruddingardagur var seinasta vikuskiftið, tá alt varð ruddað upp, eins og alt er ruddað aftaná kappingina í dag. Byrsumúli vónar at frætta frá kommununi mánadagin, nær arbeiðið uppá breytina fer í gongd. Nærri boð koma vónandi skjótt, hvussu verður við hesum.


text:
Tíðindi
Eru farin at kanna arbeiðsumhvørvið
Við stuðli frá Granskingarráðnum, Betri Stuðul og Fakfelagssamstarvinum fer Deildin fyri Arbeiðs- og Almannaheilsu undir verkætlan, ið hevur til endamáls at kanna arbeiðsumhvørvið hjá øllum føroyingum eldri enn 18 ár.
Við verkætlanini ynskja vit at savna inn vitan um sálarliga og likamliga arbeiðsumhvørvið hjá føroyskum arbeiðstakarum til tess at betra um arbeiðsumhvørvið í Føroyum.
Tá kanningin er liðug, fara vit at greina úrslitini eftir t.d. kyni og aldri, fak- og starvsbólkum, vinnugreinum og øki, upplýsir Deildin fyri Arbeiðs- og Almannaheilsu.
Sí leinki her.


text:
Skriva til okkara í Netbankanum - trygt og lætt
Í Netbankanum kanst tú skriva beinleiðis til okkara - tað er lætt og trygt. Tað er líka lætt sum at senda eitt vanligt teldubræv, men trygdin er betri.
Fulltryggur samskiftismiðil
Tá tú skrivar til okkara umvegis Netbankan, brúkar tú ein fulltryggan samskiftismiðil, og tú kanst hava vissu fyri, at eingin annar fær innlit í tað, tú skrivar. Tú kanst tískil trygt senda skjøl í trúnaði umvegis Netbankan. Av somu orsøk mæla vit tær til altíð at skriva til okkara í Netbankanum.
Hvar finni eg funkuna?
Far undir Samskifti í Netbankanum. Har er ein valmøguleiki, sum eitur Boð, har tú kanst skriva og lesa boð.


text:
S-29 Fyrispurningur til Helenu Dam ß Neystab°, landsstřriskvinnu, vivÝkjandi fiskivinnu- og sjˇvinnu˙tbugving
┴r 2009, třsdagin 24. februar, boai formaurin frß omanfyri nevnda fyrispurningi frß Kßra ß Rˇgvi, l°gtingsmanni, sum var soljˇandi:
Fyrispurningur
Vimerkingar
Fastalßvintsmßnadag verur fiskivunnusk˙lin Ý Vestmanna handaur. Hesin stßsiligi bygningur kann gerast prřiligur karmur um mivÝsa gransking og undirvÝsing, laga til h°vusvinnu okkara.
Men tß i kransak°kur eru komnar niurum, og Martin Joensen skald hevur sungi ôat t˙ eigur dagin og ljˇsi,ö standa vit vi spurninginum, antin hesin sk˙li bert eigur nßtt og niu; tÝ sk˙lastjˇrin hevur boa frß, at ikki bert eru smß ˙tlit at menna sk˙lan sum mentanarstovn ľ rß eru ikki so frŠgt sum til at seta sk˙lav°r at halda og verja sjßlvan bygningin.
═ samgonguskjalinum stendur:
ôMenningin av
Frˇskaparsetri F°roya heldur fram, soleiis at setri fŠr betri h°lis-,
undirvÝsingar- og granskingarumst°ur og fleiri ˙tb˙gvingartilbo. M°guleiki
skal eisini vera fyri fjarlestri.
Nřggjar ˙tb˙gvingar vera skipaar ß hŠgri stigi so sum ˙tb˙gving innan seafood-management.
Vinnuhßsk˙lin verur mentur til eisini at kunna skipa ˙tb˙gvingar ß bachelor-stigi.
Nevnd verur sett at kanna m°guleikarnar fyri at leggja allar maritimar ˙tb˙gvingar saman ß einum stai.ö
N˙ er greitt, at menningin av Frˇskaparsetrinum ikki skal halda fram. Samgonguleiarin Ý fÝggjarnevndini hevur greitt vÝst ß, at Frˇskaparsetri skal vaksa vi smßum dagf°ringum, eitt n˙ prÝs- og l°narhŠkkan, men ikki mennast Ý třdninginum gerast reelt st°rri vi betri h°lis-, granskingar- og ˙tb˙gvingarumst°um. Landsstřrismaurin hevur vßtta, at so verur, Ý besta lagi verur eykajßtta, so Setri stendur Ý sta.
Men enn eru trinnanda lyfti Ý samgonguskjalinum, i kunnu haldast.
TÝ verur spurt um hŠgri ˙tb˙gvingar so sum seafood-management, hvussu gongur at skipa tŠr, ß hv°rjum sk˙la tŠr skipast skulu, hv°r granskingar- og ˙tb˙gvingarşframleisla er Štla, og hv°r fÝggjarkarmur verur skotin upp.
TÝ verur somuleiis spurt um at menna Vinnuhßsk˙lan, so sk˙la verur ß lŠrdum stigi. N˙ kunnu vit fßa ta °vugu fatan, tß i maskinist˙tb˙gving verur niurrafest, og lŠrarar sagdir ˙r starvi, men Štlanin mß vŠl framvegis vera at menna ˙tb˙gving innan h°vusvinnuna? Sum tey siga Ý menningarlŠruni: t˙ skalt skunda tŠr bert at standa Ý sta; skulu f°royskir maskinmenn og f°royskir skiparar framvegis vera heimsins bestu ľ og hava pappÝr upp ß ta ľ mugu vit sanniliga skunda okkum bert fyri at standa Ý sta.
TÝ verur eisini spurt, hvussu gongur at seta nevnd at kanna at leggja saman sjˇ˙tb˙gvingar. ES-kanningarnevndin sigst megna setning sÝn eftir trimum mßnaum (um bert hon verur sett). Vˇnandi er henda sjˇ˙tb˙gvingarnevnd longu sett og liug vi setning sÝn. Men um ikki, verur spennandi at frŠtta, hvat landsstřrismaurin heldur ľ hv°rjar ˙tb˙gvingar skulu samskipast ľ og hvar?
┴ tingfundi 25. februar 2009 var uttan atkv°ugreislu samtykt, at fyrispurningurin skal svarast


text:
Tvíprikkuti stubbi (stubbafiskaættin)
Gobiusculus flavescens (Fabricius, 1779)
Stødd: Tvíprikkuti stubbi verður vanliga upp í umleið 6 cm langur. Longsti tvíprikkuti stubbi, sum er fingin í Føroyum, var 6,7 cm.
Dýpi: Hann er inni í fjøruni, í taranum, í smáum torvum.
Litur: Kroppurin er reyðbrúnur við fýra ljósum ‘saðlum’ tvørtur um bakið frá høvdinum aftur um aftaru ryggfjøður. Myrkir og bláligir blettir eru fram við strikuni. Ryggfjaðrarnar og sterturin hava reydlig tvørbond. Kallfiskarnir hava klárari litir. Ein stórur, dimmur blettur er á síðuni á klingruni, oftast við gulligari rond. Ein annar kámari er undir fremru ryggfjøður. Hesin bletturin er ikki, ella sæst neyvan, á kvennfiskunum. Í gýtingini hava kallfiskarnir ofta sterkar, bláar litir og eru næstan ikki at kenna aftur.
Teinar: R1 VI (VI); R2 I + 9-12; G I + 9-10.
Lýsing: Tvíprikkuti stubbi hevur tvær ryggfjaðrar, aftara er størri og er líka stór sum gotfjøðurin. Hann hevur stórar, breiðar og avrundaðar uggafjaðrar. Búkfjaðrarnar eru samanvaksnar og eru rættiliga stórar. Sterturin er næstan beinur aftan, bert eitt sindur rundaður aftureftir. Hann hevur stór eygu, ið eru størri í tvørmát enn frá eygunum fram á gronina.
Eyðkenni: Svarti bletturin á síðunum á klingruni. Fýra ljósir ’saðlar’ tvørtur um bakið. Sum tann einasti stubbin hevur hann sjey teinar í fremru ryggfjøður.
Týdningur: Hann hevur ikki vinnuligan týdning.
da: Toplettet kutling, en: Twospotted goby, fr: Gobie nageur, no: Tangkutling, tý: Fleckgrundel – Schnappkühling
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
CCF 15 Aa
TSB E 89
1 Bóndin í høgu oyggini býr,
ellivu eigur synir dýr.
2 Ellivu eigur hann synir dýr,
tólvti var kappin Angantýr.
3 Angantýr fekk tað frætt í há,
at bóndin væna dóttur ár.
4 Angantýr letur byggja skeið,
hann var ei til ferðar seinur.
5 Hjálmar fekk tað frætt í há,
at bóndin væna dóttur ár.
6 Hjálmar letur byggja skeið,
hann var ei til ferðar seinur.
7 Teir vinda síni segi í húna hátt,
teir trúgva so væl upp á sín mátt.
8 Snekkjan fell for búgvin brand,
Angantýr loypur so tungliga á land.
9 Angantýr loypur so tungliga á land,
upp til kníggja niður í sand.
10 “Dragið nú hosuna av mítt bein!
Ei skal hin væna frætta tað heim.”
11 Hjálmar loypur so lættliga á land,
ikki merkti hann spor í sand.
12 Út í miðjum grasgarði teir aksla sítt skinn,
og so búnir ganga teir for bóndan inn.
13 “Væl siti tú, bóndi, og drekkur vín,
gev mær hina vænu dóttur tína!”
14 Bóndin skjýtur tað frá sær:
“Sjálv má hin væna ráða sær.”
15 “Vandan skjýtur tú frá tær,
Hjálmar kappa kjósi eg mær.
16 Hjálmar kappa kjósi eg mær,
hann er á øllum vænari í sær.
17 Angantýr er so ljótt eitt trøll,
so er slag og ættin øll.”
18 Teir bardust út av teirri høll,
Angantýr letur sum eitt trøll.
19 Teir bardust niðan við eini á,
deyðin fell á báðar tá.
CCF 15 Aa
TSB E 89
Handrit: Savn Hammershaimbs. AM, Access. 4c I [7].
Útgávur:
1. Føroya kvæði (N. Djurhuus greiddi til útgávu, 1951) Band I, Teil 3, s. 399.
2. Føroya kvæði (Inngangur og úrtøk eftir Dánjal Niclasen, 1998) 6. bind, s. 99
Heimild: Úr Suðuroy. Poul Johannessen, Poul í Sakarisstovu (1791-1859), Sumba 1847.
Angantýr og Hjálmar fara av stað hvør sær at biðja um vøkru dóttur ein bónda. Gentan sleppur sjálv at velja, og hon vil hava Hjálmar, tí Angantýr sær út sum eitt skrímsl.
Sambiðlarnir báðir rúka saman at berjast og báðir láta lív.
á føroyskum: CCF 15 (bert á føroyskum)


text:
Høgni Hoydal segði við Kringvarpið á tíðindunum á middegi, at samgongan er intakt, og at semja er um fiskivinnunýskipanina.
Fyrr í dag visti Fjúrtandi at siga frá, at samgongulimir siga, at samgongan stendur saman, og at uppskotið um fiskivinnunýskipanin heldur fram eftir ólavsøku. Ávísir løgfrøðiligir spurningar skuldu svarast, men uppskotið var sum heild klárt at samtykkja.
Á middegi endurtók Høgni Hoydal fyri Kringvarpinum tað, sum tingfólk høvdu sagt við Fjúrtanda. Hann váttaði, at ávísir løgfrøðiligir spurningar vóru, ið skuldu svarast, men at semjan í samgonguni stendur við, og at ongin ivi er um, at samgongan er intakt.
Hann sigur eisini, at ætlanin er eisini, at fiskivinnunýskipanin verður galdandi frá 1. januar, tá ið verandi loyvir ganga út. Hóast ávísir løgfrøðiligir spurningar hava verið, er nógv arbeiði gjørt í samgonguni, og Høgni Hoydal heldur, tað kann vera gott, at samgongan fær møguleika at fara ígjøgnum uppskotið einaferð enn.


text:
Fitt av vindi hevur verið í dag, og verður eisini boðað frá nógvum vindi og avfalli næstu dagarnar, og løgreglan hevur longu fingið fleiri fráboðanir um lutir, sum eru farnir ella eru um at fara í vindinum.
M.a. varð boðað frá, at eitt spælihús er tikið í vindinum, og at aðrir lutir, eitt nú trampolinir, eru um at fara.
– Fólk ringja m.a., tí tey eru bangin um okkurt byggitilfar, sum liggur leyst úti, sigur vaktleiðarin á politistøðini í Havn.
Tað er mest úr Eysturoynni, í Runavík-økinum, at løgreglan hevur fingið fráboðanir, men fólk hava eisini ringt úr høvuðsstaðarøkinum.
Eingin fráboðan hevur tó verið um nakran álvarsaman vindskaða, sigur vaktleiðarin, sum leggur afturat, at fólk nú mugu minnast til at tryggja leysar lutir, sum liggja uttanfyri.
Landsverk boðar eisini frá nógvum vindi kring landið, (koyrilíkindini síggjast her).
Dagførd kl. 14.25


text:
Nevnd
Nevndin í Stoffskiftisfelagnum:
- Anna Dahl-Olsen, formaður
- Sigrið Højsted, skrivari
- Annika Højsted, kassameistari
- Armgarð Arge, nevndarlimur
- Beinta Dahl-Olsen, nevndarlimur
Vit vóru allar stoffskiftissjúkar og kendi onki til sjúkuna. Vit vildu at okkurt skuldi henda og at ljós varð varpað á hesa ósjónligu sjúku, sum so nógv fólk, serliga kvinnur, høvdu, men sum ongin tosaði um ella visti nakað um. So vit settu okkum fyri at stovna eitt felag!
Stoffskiftisfelagið varð stovnað í november 2006 við atliti til at veita upplýsing og stuðul til stoffskiftissjúklingar í Føroyum og teirra avvarðandi.
Fyrsti fundurin hjá Stoffskiftisfelagnum var í apríl 2008, og vóru vit heilt tiknar á bóli - vit væntaðu ella vónaðu at nøkur fólk fóru at møta upp - her komu fólk úr øllum ættum, eyka stólar tiknir inn og sjálvt trappuuppgongin á Hotel Tórshavn var fullsett av fólkið, sum vóru í somu støðu sum vit.
Nú hevur nevndin verið nærum óbroytt líka síðani. Vit vilja bera Nicolinu Therkildsen eina stóra tøkk fyri at verða við tey fyrstu árini sum kassameistara, og fáa viðurskittini í rætt lag tí viðvíkjandi. Vit vilja eisini bera Menta grannskoðara eina stóra tøkk fyri øll árini at veitt okkum ókeypis hjálpt til roknskapin.


text:
Úr bandasavninum: Samrøða við Elin Mortensen 2. partur
Prát við Elin Mortensen - partur 2 av 2. Sendingin er frá des. 2001.
Úr bandasavninum: Samrøða við Elin Mortensen 1. partur
Prát við Elin Mortensen - partur 1 av 2. Sendingin er frá des. 2001.
Úr bandasavninum: Samrøða við Nicolina av Kamarinum
Rúna Sivertsen prátar við Nicolina Jacobsen - partur 2 av 2. Sendingin er frá des. 2005.
Úr bandasavninum: Samrøða við Heri Joensen, prestur
Vagnur Michelsen prátar við Hera Joensen. Sendingin er frá des. 2001.
Úr bandasavninum: Samrøða við Nicolina av Kamarinum
Rúna Sivertsen prátar við Nicolina Jacobsen - partur 1 av 2. Sendingin er frá des. 2005.
Úr bandasavninum: Samrøða við Borghild Ellefsen
Vagnur Michelsen prátar við Borghild Ellefsen. Sendingin er frá feb. 2002.
Úr bandasavninum: Samrøða við Sámal Petur í Grund
Rúna Sivertsen prátar við Sámal Petur í Grund. Sendingin er frá feb. 2005.
Úr bandasavninum: Samrøða við Atli Klein Olsen 2. partur
Prát við Atla Klein Olsen - partur 2 av 2. Sendingin er frá apríl 2002.
Úr bandasavninum: Samrøða við Eyðun Joensen 4. partur
Rúna Sivertsen prátar við Eyðun Joensen, sálarfrøðing - partur 4 av 4. Sendingin er frá juni 2006.
Úr bandasavninum: Samrøða við Atli Klein Olsen 1. partur
Prát við Atla Klein Olsen - partur 1 av 2. Sendingin er frá apríl 2002.
Úr bandasavninum: Samrøða við Eyðun Joensen 3. partur
Rúna Sivertsen prátar við Eyðun Joensen, sálarfrøðing - partur 3 av 4. Sendingin er frá juni 2006.
Úr bandasavninum: Samrøða við Julianna Ellingsgaard 2. partur
Vagnur Michelsen prátar við Julianna Ellingsgaard - partur 2 av 2. Sendingin er frá juni 2002.
Úr bandasavninum: Samrøða við Juliannu Ellingsgaard 1. partur
Vagnur Michelsen prátar við Juliannu Ellingsgaard - partur 1 av 2. Sendingin er frá juni 2002.
Úr bandasavninum: Samrøða við Eyðun Joensen 2. partur
Rúna Sivertsen prátar við Eyðun Joensen, sálarfrøðing - partur 2 av 4. Sendingin er frá juni 2006.
Úr bandasavninum: Samrøða við Jóannes Skaale 2. partur
Vagnur Michelsen prátar við Jóannes Skaale - partur 2 av 2. Sendingin er frá feb. 2002.
Úr bandasavninum: Samrøða við Eyðun Joensen 1. partur
Rúna Sivertsen prátar við Eyðun Joensen, sálarfrøðing - partur 1 av 4. Sendingin er frá juni 2006.
Úr bandasavninum: Samrøða við Jóannes Skaale 1. partur
Vagnur Michelsen prátar við Jóannes Skaale - partur 1 av 2. Sendingin er frá feb. 2002.
Úr bandasavninum: Samrøða við Eiler Jacobsen 4. partur
Rúna Sivertsen prátar við Eiler Jacobsen, skipara - partur 4 av 4. Sendingin er frá juli 2006.
Úr bandasavninum: Samrøða við Sølvá Patursson 2. partur
Vagnur Michelsen prátar við Sølvu Patursson - partur 2 av 2. Sendingin er frá jan. 2002.
Úr bandasavninum: Samrøða við Eiler Jacobsen 3. partur
Rúna Sivertsen prátar við Eiler Jacobsen, skipara - partur 3 av 4. Sendingin er frá juli 2006.
Úr bandasavninum: Samrøða við Sølvá Patursson 1. partur
Vagnur Michelsen prátar við Sølvu Patursson - partur 1 av 2. Sendingin er frá jan. 2002.
Úr bandasavninum: Samrøða við Eiler Jacobsen 2. partur
Rúna Sivertsen prátar við Eiler Jacobsen, skipara - partur 2 av 4. Sendingin er frá juli 2006.
Úr bandasavninum: Samrøða við Heri Tróndheim 2. partur
Vagnur Michelsen prátar við Hera Tróndheim - partur 2 av 2. Sendingin er frá nov. 2001.
Úr bandasavninum: Samrøða við Eiler Jacobsen 1. partur
Rúna Sivertsen prátar við Eiler Jacobsen, skipara - partur 1 av 4. Sendingin er frá juni 2006.
Úr bandasavninum: Samrøða við Heri Tróndheim 1. partur
Vagnur Michelsen prátar við Hera Tróndheim - partur 1 av 2. Sendingin er frá nov. 2001.
Samband
Postboks 226
FO-600 Saltangará


text:
Fyrsta Barnaprix umfarið í meira enn 14 ár í SMS
Leygardagin 4. mai kl. 15 verður Barnaprix á Torginum í SMS. Hetta er fyrsta Barnaprix umfarið í meira enn 14 ár, og er undirtøkan sera góð.
Tað vera 12 børn, sum luttaka í SMS leygardagin. Børnini eru millum 8-13 ár, og tey hava valt ymsar sangir at framføra.
Afturat teimum luttakandi verður undirhald við Hip-Hop dansarum, og eisini fer Beinir Troest at framføra.
Trý børn sleppa víðari til finaluna, og tá fara tey at kappast um at framføra á G! Festivalinum, Tórsfestivalinum og á Summarfestivalinum, og afturat tí fáa tey eisini gávukort frá SMS.
Vertirnnir til øll umførini eru kend andlit millum bæði børn og vaksin, nevnliga Angela Petersen og Vár Berghamar Jacobsen. Somuleiðis eru tað roynd fólk innan føroyska tónleikaheimin, sum verða dómarar.
Trý undanumfør vera í sambandi við Barnaprix, og finalan verður í SMS 25. mai. Tað fyrsta undanumfarið verður 4. mai í SMS, tað næsta 16. mai í Atlantis í Klaksvík og tað triðja 18. mai í Løkshøll í Runavík.
Børnini kunnu tekna seg til komandi undanumfør á www.Barnaprix.org. Nøkur fá pláss eru eftur. Har kanst tú eisini lesa meira um Barnaprix.
Nærri skrá kemur seinni.


text:
Jens Pauli Heinesen vaks upp í Sandavági. Hann var læraralærdur, men gavst at arbeiða sum lærari í 1970. Síðan starvaðist hann sum høvundur burturav.
Jens Pauli var ein av okkara virknastu rithøvundum og skrivaði millum annað mong stuttsøgusøvn, skaldsøgur og sjónleikir. Sum høvundur fevndi hann víða og lýsir m.a. bygdasamfelagið og býin, listamannin og samfelagið, barnið og tess heim og kærleikans torgongdu leiðir.
Jens Pauli var formaður fyri Rithøvundafelag Føroya árini 1968-1975. Hann fekk fleiri ferðir bókmentavirðisløn M.A. Jacobsens, í 1969 fyri Aldurnar spæla á sandi, í 1973 fyri Frænir eitur ormurin, og í 1993 fyri Bláfelli og røðina Á ferð inn í eina óendaliga søgu. Harumframt fekk hann Mentanarvirðisløn Landsins í 1999.
Hann er føddur í Sandavági í 1932 og gekk í skúla í heimbygdini, til hann 14 ára gamal fór til Havnar at arbeiða á skrivstovu. Frálíka væl hevur hann í brotinum »Faðir og sonur» lýst hugsan og kenslur hjá 14 ára unglinga, sum kvittar út í stóru verð, og lítur eina seinastu ferð aftur um bak:
»Hygg nú væl at øllum, ljómaði tað, at steinstólpuni og grátíttlinginum, at bøgarðinum við teimum óteljandi steinunum, allir lagdir av mannahondum. At dalinum, áunum og húsunum, teimum gomlu flagtaktu við tjøraðum klædningi, og teimum nýggju, sum lýsa bjartoygd í øllum litum. Og hoyr mataránna. Steðga á eina løtu og legg tær lagið væl í geyma. Sært tú kluftina, sum hon rennur ígjøgnum, og beðin av blágrýtisgróti. Drag so andan djúpt og kenn roykin av ull og mykju uttan úr haganum og legg alt niður í dragukistuna hjá tær at goyma, ikki bara tí hetta er títt seinasta kvøld heima, men eisini tí tað er haðani, tú eina ferð skalt finna alt hetta fram aftur at seta onkustaðni inn í tíni meistaraverk«.
Ikki støðaðist Jens Pauli leingi á skrivstovu, hann fór á preliminerskúla í 1947, tók prógv har í 1950 og tvey ár seinni studentsprógv. Hann fór so niður til Keypmannahavnar og tók læraraprógv á Emdrupborg Statsseminarium í 1956. Hann var lærari í Danmark eitt skifti, men kom so heim aftur til Føroya í 1957 í starv við Tórshavnar Kommunuskúla; í 1968 flutti hann í starv við nýstovnaða Venjingarskúlan, men tvey ár seinni segði hann starvið frá sær og hevur síðan verið rithøvundur burturav. Eitt skifti hevur hann verið formaður í Rithøvundafelag Føroya og eitt skifti limur í nevnd Varðans.
Bókmentaverk:
»Og harumframt fór eg at skriva um alt. Bæði um steinin og túgvuna, sandin og ánna, enntá hømiliurnar komu at standa onkustaðni í mínum tjúkku bókum saman við nógvum, nógvum øðrum - eitt nú børkubóndanum við teimum frøknutu bløðunum, ið angaði sum gentur, ið fara í dans. Og eg skuldi skriva so inniliga um allar lutir, at eisini onnur menniskju fóru at verða líka góð við teir, sum eg var sjálvur«.
Soleiðis hugsar drongurin í brotinum »Faðir og sonur«, áðrenn hann kvittar avstað úr heimbygdini til býin, har hann droymir um at leggja heimin allan fyri føtur sínar, og vit mugu ásanna, at orðhaldin var hesin Sandavágsdrongurin; hetta 30 ára skeiðið, sum liðið er, síðan fyrsta bók hansara kom, hevur hann »skrivað um alt«; hann hevur lagt úr hondum fýra *sjónleikir, sjey *søgusøvn, og umframt at hava skrivað fimm *skaldsøgur - tvær teirra sonn risaverk - er hann farin í holt við 4. bind »á ferð inn í eina óendaliga søgu«.
Av sjónleikunum eru tveir framførdir, meðan hinir báðir liggja í handriti. »Uppi í eini eikilund« varð framførdur í 1969. Høvuðsevnini í honum eru spurningarnir um, hvussu hin einstaki ber seg at í bólki, tá ið hann kemur undir trýst, og um einstaklingin undir einaræðisskipan. Í leikinum »Hvønn stakkin skal eg fara í, pápi?«, ið varð fluttur á pall í Sjónleikarhúsinum í Havn í 1975, byggir høvundurin á søgnina um »Anniku í Dímun«, men hann fær eisini flættað nútíðarspurningar, so sum kvinnufrígerðingina, inn í leikin.
Søgusavnið »Degningsælið«, 1953, er fyrsta bók Jens Paula; rættari var kanska at skírt tað hugmyndasavn, tí royndur lutur er, at tað rúmar fleiri hugmyndum, har náttúran sjálv eigur høvuðsleiklut, enn tað rúmar sonnum søgum, ið spunnar eru í -hetta skaldskaparslagið, íspunna søgan við eini gongd úr enda í annan, vinnur tó smátt um smátt yvirvág í skaldskapi høvundsins, sum árini líða.
Tað er Jens Pauli sjálvur, sum í viðtali hevur sagt, at søguskaldskapur hansara kan skiftast í fýra flokkar, ið allir byrja við s: Siðsøguligi bólkurin, hin *sálarlýsandi, hin *satiriski og hin *sjálvæviligi, tó eigur at verða viðmerkt, at tað altíð er torført at bólka eftir slíkari uppseting, tí sum orðatakið sigur: »Skeri eg teg her, so missi eg teg har«. Í siðsøguliga bólkinum finna vit frásagnir, sum arbeiðsliga og hugsanarliga lýsa gamla føroyska bóndasamfelagið:
»Eingir telefonsteyrar stóðu og peiggjaðu á sýnunum, einki betong, einki metal, nítjanda øld ráddi í dølum og hjørtum...« (úr »Gesti«).
Í satiriska bólkinum, tí speiska og skemtiliga, finna vit allar søgurnar úr Krabburð, har umboðsmenninir fyri politisku flokkarnar illneitast og deilast, men tó eru samdir í at níva grannabygdarfólkið í Grasagarði, og í sjálvæviliga bólkinum finna vit søgurnar, ið taka evni úr barndómi høvundsins, tær, ið vísa leið fram ímóti endurminningarskaldsøguraðnum.
Sálarlýsari er Jens Pauli frálíkur, og hvørja bólkan vit enn gera, fer hesin tátturin at standa sterkur í hansara søguskaldskapi. Ikki minst er tað sál unglingans, hins hálvvaksna, høvundurin hevur frálíkt hegni at lýsa, talandi dømi er søgan »Kærleiki» úr savninum »Dropar í lívsins havi«.
Í fyrstu skaldsøgu síni »Yrkjarin úr Selvík«, 1958, tekur Jens Pauli upp eitt evni, ið ikki er ókent, heldur ikki sum frumverk hjá yngri høvundum: droymarin, skaldið, sum tráar eftir vakurleikanum, men ongar sømdir fær frá jarðbundnu medmenniskjum sínum og sum at enda doyr ungur, fátækur, einsamallur og vanvirdur. Søgan hevði í bygging ivaleyst síni brek, og málsliga stóð hon ikki mát, men øll vóru á einum máli um, at evni vóru í høvundinum til stóran skaldsøguhøvund - og spádómurin varð ikki gjørdur til skammar.
Annað verkið er stórskaldsøgan »Tú upphavsins heimur«, sum kom á prent í trimum bindum í tíðarskeiðinum 1962-66. Hetta er nútíðarskaldsøga, ið sigur frá einum bygdarsamfelagi í broyting, her fara ógvisligar hendingar fram, maður ger seg til einaræðisharra í bygdini, øsir fólkið upp til ólátaðan atburð og uppreistur móti landsins myndugleikum, men illa roynist hann á royndarstund - tá roynist mentaði hugsjónarmaðurin ólíka betur, hann, ið bjóðar hinum tøkniliga heiðinskapinum og hini materialistisku skurðgudadyrkanini av í stríð, sum hugsar meir um fólksins væl enn um tokka fólksins.
Triðja skaldsøgan er eisini eitt stórverk, í vavi størsta skaldsøga á føroyskum; hon eitur »Frænir eitur ormurin« og kom í 1973.
Í byrjan hitta vit høvundan, sum fjøtraður og innistongdur í Munkastovuni situr og skrivar til loynigoymslu sína, hóast valdsharrarnir á geisandi báli hava brent bøkur hansara, hann vil stríðast víðari, hóast aðrir falla frá - og soleiðis hitta vit hann aftur í seinasta parti. Millum hesar flókar, har vit eru skaldinum so nær, verður søgan søgd um smádreingin Gudmund, sum veksur upp úti í Havnardali, búnast politiskt í einum vinstravendum umhvørvi og sum blaðungur gerst oddamaður í landsins næststørsta flokki Vinstraradikala. Mótstøðuflokkurin Kapitalistaflokkurin verður stýrdur av Tídrikki Tidriksen, sum eigur risafyritøkuna Frænir. Eirindaleyst stríðast hesir menn, hesar hugsjónir hvør móti øðrum, tjóðskaparkensla, frælsis- og framburðshugsan móti afturhaldi og penningavaldi. Úr hesum stríði spyrst høgrakvett við undantaksstøðu og bókabrenning á Vaglinum. Gudmundur doyr ella verður dripin í ferðsluvanlukku á Oyggjarvegnum, og í Munkastovuni situr høvundurin og skrivar søguna um Gudmund, vinmannin, ið læt lív fyri sínum hugsjónum.
Høvuðshugsanin í hesi skaldsøgu verður best lýst við tí broti, høvundurin setur undan 1. parti í báðum høvuðsdeildunum:
»Eitt frælsi, ið bert verður veitt viðhaldsmonnum hjá einari landsstjórn ella einum flokki, hevur einki við frælsi at gera. Frælsi merkir altíð frælsi fyri tann, ið hugsar øðrvísi, og verður virðisleyst, tá ið tað gerst til eini forrættindi...« (Rosa Luxembourg, 1918).
»Eitt tað sama hvør ið fær valdið - eg tilskili mær mín menniskjarætt at finnast at einumhvørjum valdk. (Maxim Gorki, 1917).
Sjálvt heitið á skaldsøguni ber hugan yvir at Sjúrðarkvæðunum; sama er at siga um høvuðspartarnar »Gjøgnum royk og váðaloga«, »Ríð tær ei so niðarlaga« og innaru gongdina í skaldsøguni: Frænir, ormurin, er í kvæðinum skaðadjórið mikla tað sama er Frænir, kapitalistafyritøkan, í bókini; í kvæðinum sigur Hjørdis Sjúrði »tað vóru Hundingssynir/ið tín faðir vá«, í bókini fær Gudmundur at vita, at »hundingssynir« vóru faðir hansara at bana, í kvæðinum hava vit Regin smið, í bókini Ragnar smið, í kvæðinum ástarstríðið millum Sjúrð, Brynhild og Guðruna, í skaldsøguni millum Gudmund, Maritu og Hildur.
Hetta er ein framtíðarskaldsøga, skrivað í 1973, og hann sum hevur eygleitt gongdina í føroyskum politikki hetta 10-ára skeiðið síðan, má viðganga, at framsíggin hevur Jens Pauli verið.
Stór í vavi, var sagt frammanfyri, ja, men sanniliga eisini dygdargóð - uttan kjak eitt høvuðsverk í føroyskum bókmentum.
Aftan á hetta risatakið var tað bara náttúrligt, at høvundurin í næstu skaldsøguroyndunum legði minni á seg, hann skrivaði tvær stuttar bøkur, »Rekamaðurin« 1977 og »Tey telgja sær gudar« 1979.
Og nú er hann so á ferð inn í eina óendaliga søgu, og av sonnum kann sigast, at tey trý fyrstu bindini »Nú ert tú mansbarn á foldum«, 1980, »Lýsir nú fyri tær heimurin«, 1981, og »Leikur tín er sum hin ljósi dagur«, 1982, prógva, at føroyski bókaheimurin her fær eina einastandandi heimstaðarlýsing; við tokka og kærleika er heimbygdin lýst, foreldrini, næstrafólkini og leiksystkini.
Sanniliga legði smádrongurin vesturi í Sandavági sær lagið væl í geyma, væl hugdi hann at steinstólpuni og grátítlinginum, at bøgarðinum við teimum óteljandi steinunum, at dalinum, áunum og húsunum, teimum gomlu flagtaktu við tjørubræddum klædningi og teimum nýggju, sum lýsa bjartoygd í øllum litum.
Og burturúr spurdist sannur skaldskapur.
Úr: Árni Dahl: Bókmentasøga I-III. Fannir. 1980-83. (GG: Hendan greinin er seinast dagførd í 1983.)
»Hesin upphavsdalur, hesi øgilsfjøll og Óla Jákup dygst við heimsins enda kunnu ikki skýla sær fyri snilda ágangi sjeymílamansins, eingi fjøll, eingin klettur ber uppfyri----. Soleiðis melur tíðarkvørnin, Óla Jákup, hvussu tú roynir át mæla ímóti. Abbabørn tíni tráa eftir sjeymílamannium, sum børn allar tíðir hava tráað. Rópandi fara tey út á geilar fyri at fagna jetflogfarinum, ið fer brakandi við túsund kilometra ferð ella meira høgt uppi yvir fjallinum Sálarlarbót«. (J. P. Heinesen: »Tú upphavsins heimur«).
Tíðir skifta, einki stendur í stað. Tað er bæði bragdleiki og kæti yvir teimum trimum unglingunum, T. N. Djurhuus, Ólavi Michelsen og Jens. P. Heinesen, ið mentanarliga umboða yngra ættarliðið í fimtiárunum.
Yrkjarin úr Selvík og vinir hansara, 1958.
Tú upphavsins heimur I, Tórsh. 1962.
Tú upphavsins heimur II, Tórsh. 1964.
Tú upphavsins heimur III, Tórsh. 1966.
Frænir eitur ormurin: 1973.
Rekamaðurin. 1977.
Tey telgja sær gudar. 1979.
Nú ert tú mansbarn á foldum. 1980. (Á ferð inn í eina óendaliga søgu ; 1)
Lýsir nú fyri tær heimurin. 1981. (Á ferð inn í eina óendaliga søgu ; 2)
Yrkjarin úr Selvík og vinir hansara - 2. útg. 1981.
Leikur tín er sum hin ljósi dagur. 1982. (Á ferð inn í eina óendaliga søgu ; 3)
Markleys breiðist nú fyri tær fold. 1983. (Á ferð inn í eina óendaliga søgu ; 4)
Eitt dýpi av dýrari tíð Tórsh. 1984. (Á ferð inn í eina óendaliga søgu ; 5)
Í andgletti. 1988. (Á ferð inn í eina óendaliga søgu ; 6)
Tú upphavsins heimur - 2. útg., [nógv broytt] 1990.
Bláfelli. 1992. (Á ferð inn í eina óendaliga søgu ; 7)
Ein ódeyðilig sál - og aðrar 1999.
Koparskrínið 2000.
Degningsælið. 1953.
Hin vakra kvirran 1958 [i.e. 1959].
Gestur. 1967.
Aldurnar spæla á sandi.1969.
Í aldingarðinum. 1971.
Gamansleikur. 1974.
Degningsælið. 1978.
Dropar í lívsins havi. 1978.
Tann gátuføri kærleikin. 1986.
Gamansleikur 2. 1995.
Rósa Maria. 1995.
Uppi í eini eikilund. 1970.
Hvønn stakkin skal eg fara í, pápi : sjónleikur um Anniku í Dímun í trimum pørtum. 1975.
Fýra sjónleikir. 1985. Innihald: Hvønn stakkin skal eg fara í, pápi - 1975 Vælkomnir, føringar, her í vási - 1978 Skuggarnir - 1979 Uppi í eini eikilund - 1969
Sníkurin : læran um sálina. 1989.
Eitt dukkuheim : sjónleikur í trimum pørtum / Henrik Ibsen ; Jens Pauli Heinesen føroyskaði. 1984. Upprunatittul: Et dukkehjem
Barnabøkur
Brúsajøkul. 1987.
Onnur verk
Íkast til 1984 : greinarøðin: Tann totaliteri staturin. 1984. Greinarøðin áður prentað í Sosialinum, desember 1983
Sum dropar av blóð eru orð. 1995.
Tíðarkjarr : hugleiðingar. 1998.
Týðingar
Leingi livi lítla tokið / skrivað og teknað hevur Charlotte Steiner [1958].(Glæstribøkurnar ; 4) Barnabók
Knassi / Sterling North ; Jens Pauli Heinesen týddi. 2000. Upprunatittul: Rascal. Barnabók


text:
Góð ráð um kort
Ert tú kundi í Norðoya Sparikassa, kanst tú hava fleiri ymisk gjaldkort, ið øll eru til ymiskan tørv. Tað er umráðandi, at tú hevur júst tað kortið, ið hóskar tær, og eisini kann tað vera hent at hava fleiri kort. Skalt tú t.d. út at ferðast, er gott at hava tvey kort. Skuldi borist á, at annað kortið bleiv burtur, ert tú kortini trygg/ur og kanst sostatt eisini avgreiða tíni fíggjarligu viðurskifti ómakaleyst.
Goym kortið trygt
Kanna við jøvnum millumbilum, at kortið ikki er burtur. Kortið er eins persónligt og koyrikort, pass og tílíkt.
Bert tú eigur at kenna loynitalið
Upplýs ikki loynitalið fyri nøkrum. Loynitalið skal undir ongum umstøðum goymast saman við kortinum ella skrivast á kortið. Tú fært eitt loynitalskort sendandi, har tú kanst skriva upp loynitalið og goyma. Loynitalskortið fært tú saman við loynitalinum.
Nýt loynitalið við umhugsni
Statt tætt við sjálvtøkuna ella terminalin og halt aðra hondina yvir hina, tá ið loynitalið verður trýst inn.
Minst til at føra roknskap
Goym kvittanina og ber hana saman við kontuavrit frá sparikassanum.
Goym ikki kortið ov nær við magnetisk svað (felt)
Goym ikki kortið ov nær magnetum, t.d. magnetlásum í taskum ella elektroniskum tólum, tí tað kann hava við sær, at kortið verður oyðilagt.
Ver varin við teldubrøvum Tú skalt ikki svara teldubrøvum frá peningastovni, um tað í hesum brøvum eru viðheft leinki, ið biðja teg um tínar persónligu upplýsingar, herundir eisini kort-upplýsingar. Ein peningastovnur vil ongantíð senda tær eina slíka áheitan. Ver yvirhøvur varin við at senda tínar persónligu upplýsingar umvegis vanligt bræv. Tað svarar til, at tú sendir upplýsingarnar við vanligum postkorti.
Verður kortið mist burtur ella stolið, skal sigast frá beinanvegin
Í avgreiðslutíð sparikassans verður boðað til Norðoya Sparikassa á telefon 475000.
Er sparikassin stongdur, skalt tú ringja til Nets í Danmark á telefon:
+45 44 89 29 29 um Dankort og Visa/Dankort.
+45 44 89 27 50 um MasterCard og MasterCard Debit.
Tú skalt upplýsa navn, bústað, navn á peningastovni og kortnummar ella kontunummar.
Kortið verður beinanvegin sperrað og kann ikki longur nýtast.
Minst til at bíleggja nýtt kort beinanvegin.


text:
CrossFit er ein fjølbroyttur og effektivur venjingarháttur, sum byggir á funktionellar rørslur, ið styrkja allan kroppin, økja úthaldnið og betra liðiligheitina. Kropsliga javnvágin er í miðdeplinum, og kýta vit okkum fyri, at øll fáa sum mest burturúr óansæð støði. Sum limur í Tvørmegi kanst tú venja óavmarkað í hølum felagsins, og melda teg til allar skemaløgdu liðtímarnar. Allir tímarnir eru við venjara, ið byrjar tíman við einari felags upphiting og stigvíst gjøgnumgongur allar rørslur og tillagingar í dagsins venjing – tað einasta tú skalt gera er at møta til tíman.
WOD er ein stytting fyri Workout Of the Day (dagsins venjing), og er ein felagstími við upp til 16 luttakarum. Hvønn dag er ein nýggj WOD á skránni, og allar kunnu tillagast til støðið hjá hvørjum einstøkum luttakara. WOD-skráin fevnir um allar partar av Tvørmegini so sum styrki, úthaldni, fimleikur og fimi sett saman á ymiskan hátt.
Treystis-WOD er til tín, ið elskar at fáa pulsin heilt upp og vil venja úthaldni framum styrki. Treystis-skráin skiftir hvønn dag og leggur dent á einfaldar rørslur og nógvar endurtøkur fyri at varðveita høga ferð og puls alla venjingina.
VinarWOD er skiftandi toymisvenjing saman við einum vini, ið tú sum limur bjóðar at royna CrossFit ókeypis.
CrossFit Senior er fyri okkara tilkomna ættarlið og tey, ið ynskja eina venjing uttan ov nógva ferð og rok. Endamálið við venjingini er, at vit blíva sterkari, meira úthaldandi og fimari. Venjingin er fjølbroytt, skiftir hvørja ferð og verður tillagað í vekt og rørslum so øll kunnu vera við.
Í einum sosialum umhvørvi og við støði í grundleggjandi frálæru í CrossFit, seta vit ferð á tína venjing. Vit vilja vera við til at uppbyggja neyðuga sjálvsálitið og motivatiónina hjá tær til at halda fram við venjingini, sum leggur lunnar undir eitt sunnari og betri lív. Allir tímarnir eru við royndum venjara, ið vegleiðir teg trygt gjøgnum allar venjingarnar. Skeiðið er fyri øll, og venjingin verður tillagað til støðið hjá tí einstaka, so øll kunnu gerast fittari og sunnari. Les meira her.
CrossFit til øll børn og ung er serstøk venjing til tey, ið vilja gerast sterkari, fimari og skjótari á ein stuttligan og natúrligan hátt. Við venjing og spølum miða vit eftir at betra um teirra kropsligu javnvág og motorisku førleikar. Les meira her.
Eitt skeið til allar nýklaktar mammur, har venjingin er skraddaraseymað til málbólkin og verður tillagað í vekt og vali av rørslum. Les meira her.
Open Gym er sjálvstøðug venjing í hølunum hjá Tvørmegi, og eitt gott høvi at leggja dent á útvaldar venjingar, tekniskar avbjóðingar ella at koyra eina WOD eftir egnum ynski saman við øðrum limum.
Grót er felagsvenjing har vit royna ymisk altjóða støðumet, metWODs, hetjuWODs og aðrar spennandi avbjóðingar. Íðkandi hita upp og grótast í felag uttan venjara.


text:
Yrkingaupplestur ólavsøkudag 29. juli 2015 kl. 15.00-17.00 Kom við á poetiska rundferð í Havnini. Vit byrja ferðina á Føroya Fólkaháskúla ólavsøkudag kl. 15.00. Tveir rithøvundar lesa upp á hvørjum staði, umleið 10 minuttir hvør, síðan verður gingið til næsta stað. Skrá 29. juli kl. 15.00 Føroya Fólkaháskúli, Háskúlavegur 14 Vónbjørt Vang Haldur Suni Johansen kl. […]
Klokkan 19:30 tann 18.12.13 vóru minst 100 fólk, sum ikki komu at lýða á, tað ið Vencil fjúrtandi varð lagdur fram saman við yrkingasavninum Hvat hjálpir einum menniskja at vakna ein morgun hesumegin hetta áratúsundið (Mentunargrunnur Studentafelagsins, 2013) eftir Kim Simonsen og savnið 4D (Eksil, 2013) eftir Sissal Kampmann. Vegna Vencil og Býarbókasavnið beyð Arnbjørn Ó. Dalsgarð áhoyrarunum, sum møttir vóru at […]
Myndir frá bókmentatiltakinum, sum var á Bókasavninum við Løkin fríggjakvøldið 25. oktober í sambandi við mentanarvikuna í Runavík. Kjartan Hansen debuteraði í Vencli í Vencli nr. 2/2007, og hann hevur síðan tá havt bæði yrkingar og stuttsøgur í Vencli. Kjartan gjørdist vinnari, tá ið fyrsta føroyameistaraheitið í Poetry Slam varð hildið í 2010. Vit hava […]